Penginapan Pantai Lampuuk | PasirPantai.com Tag\nKecantikan Aceh : Foto sunset-di-pantai-lampuuk diatas, adalah bagian cerita tentang Pantai Lampuuk, Aceh Besar, yang dimasukkan dalam Kategori Aceh.\nKeindahan Aceh : Foto banana boat di pantai lampuuk diatas, adalah isi dari info tentang Pantai Lampuuk, Aceh Besar, yang termasuk dalam Kategori Aceh.\nKejernihan Aceh : Foto Pantai_Losari_di_Malam_Hari diatas, adalah bagian penting dari posting tentang Pantai Lampuuk, Aceh Besar, yang termasuk dalam Kategori Aceh.\nKejernihan Aceh : Foto Pulau Sirabunan diatas, adalah bagian penting dari posting tentang Pantai Lampuuk, Aceh Besar, yang termasuk dalam Kategori Aceh.\nKejernihan Aceh : Foto pantai batakan sunset diatas, adalah bagian penting dari posting tentang Pantai Lampuuk, Aceh Besar, yang termasuk dalam Kategori Aceh.\nKejernihan Aceh : Foto pemandangan pantai yakoba diatas, adalah bagian penting dari posting tentang Pantai Lampuuk, Aceh Besar, yang termasuk dalam Kategori Aceh.\nPublished on June 29, 2014 at 10:55am By tanzil - Filed under Aceh\nKejernihan Aceh : Foto senja di pantai lmpu satu diatas, adalah bagian penting dari posting tentang Pantai Lampuuk, Aceh Besar, yang termasuk dalam Kategori Aceh.\nPublished on July 12, 2014 at 12:37am By tanzil - Filed under Aceh\nKejernihan Aceh : Foto Dermaga di pantai Engros diatas, adalah bagian penting dari posting tentang Pantai Lampuuk, Aceh Besar, yang termasuk dalam Kategori Aceh.\nKejernihan Aceh : Foto pasir-putih-pantai-natsepa diatas, adalah bagian penting dari posting tentang Pantai Lampuuk, Aceh Besar, yang termasuk dalam Kategori Aceh.\nKejernihan Aceh : Foto keindahan pantai Badur diatas, adalah bagian penting dari posting tentang Pantai Lampuuk, Aceh Besar, yang termasuk dalam Kategori Aceh.\npasir putih pemandangan wisatawan bermain lokasi pantai keindahan pantai berenang sunset transportasi perahu sekitar pantai keindahan alam pasir tempat wisata wisata alam keindahan kuta penginapan Bali objek wisata ombak air laut pulau memancing batu wisata pantai karang bibir pantai ikan wisata bahari


Jawa - Wikipèdia bahsa Acèh, ènsiklopèdia bibeuëhChina Wiki 2022 - Basa Acèh\nWikimedia Commons na mèdia nyang na meupawôt ngön: Java\nGeurumpök nibak "https:https://www.duhocchina.com/wiki/index.php?lang=ace&q=Jawa&oldid=89555"\nJawa nakeuh saboh pulo di Indônèsia nyang na ureuëng duëk disinan meujumeulah 136 juta droe, pulo nyoë nakeuh pulo nyang that padat di dônya ngon nakeuh wilayah pulo Jawa nyan teupat nyang paléng padat keu neuduëk manusia di dônya. 60% dari mandum ureuëng Indônèsia meuteumpat di pulo nyan. Banda Jakarta nyang jeuet keu nang nanggroë Indônèsia na bak beunagi rot barat pulo Jawa. Dilèe kon di pulo Jawa nakeuh meuteumpat padum-padum boh keurajeuën Hindu-Budha, keurajeuën Islam, peumeurèntah kolonial Hindia Beulanda seureuta jeuet keu pusat nibak meugrak sujarah meurdèka Indônèsia. Peuë mantong nyang teujadi di pulo nyan keubit meuri keuh \_'akibatjih bak mandum wilayah neugara Indônèsia.\nTerakhir diubah pada 30 Buleuen Duwa Blaih 2015, pukul 22.27\nÔn nyoe seuneulheueh geupeusaneut bak 30 Buleuen Duwa Blaih 2015, poh 22.27.


Yohanes 3 (ACEH)\n1Na sidroe tukoh agama lamkawan ureuëng Farisi nyang nan geuh Nikodemus.\n2Bak simalam Nikodemus nyan geujak bak Isa sira geupeugah lagéenyoe, "Bapak Gurée, kamoe teupeu Droeneueh geu utus lé Po teu Allah. Sabab hana meusidroe pih nyang hase jipeubuet buet lagée nyang Bapak peugét, meunyoe bukon Po teu Allah hana meusajan gobnyan."\n3Geupeugah lé Isa, "Peucaya kheueh, hana meusidroe pih nyang jeuet keu anggota umat Allah, meunyoe jihnyan hana teupeulahé lom teuma."\n4"Panena mungken ureuëng rayeuk teupeulahé lom teuma," kheun Nikodemus bak Isa, "Peu kheueh mungken ureuëng nyan jitamong lom lam pruet ma jih óh lheueh nyan teupeulahé lom?"\n5Geujaweueb lé Isa, "Keubiet beutôi haba ulôn nyoe: Meunyoe manusia hana teupeulahé nibak ié dan nibak Roh Allah, ureuëng nyan hana hase jeuet keu anggota umat Po teu Allah.\n6Manusia seucara jasmani geupeu lahé lé ureuëng tuha, teuma seucara rohani geupeu lahé lé Roh Allah.\n7Bék hireuen meunyoe ulôn peugah: Gata banmandum harôh teupeulahé lom teuma.\n8Angén jipot ho nyang jigalak; geutanyoe tadeungoe su angén nyan, teuma hana tateupeue rot pat jiteuka dan ho jijak. Meunan cit teuma ngon ureuëng nyang geupeu lahé lé Roh Allah."\n9"Pakriban hainyan hase teujadi?" geutanyong lé Nikodemus.\n10Geujaweueb lé Isa, "Gata gurée di Israel, ék kheueh hainyan hana gata teupeue?\n11Peucaya kheueh: Kamoe meututoenyoe keuhai peue nyang kamoe teupeue, dan kamoe meusaksi keuhai peue nyang ka kamoe kalon; teuma gatanyoe hana tatem teurimong keusaksian kamoe.\n12Gata hana tapatéh meunyoe ulôn calitra bak gata keuhai-hai nyang na lam donya nyoe; pakriban gata hase tapatéh, meunyoe ulôn peugah bak gata keuhai syeuruga?\n13Hana meusidroe pih nyang ka lheueh jiék lam syeuruga, seulaén Gobnyan nyang ka geutron lam donya, Gobnyan na kheueh Aneuëk Manusia.\n14Saban lagée Nabi Musa geupeuék uleue teumaga ateueh sibak kayée lam padang pasi, meunan cit deungon Aneuëk Manusia harôh teupeuék teuma,\n15mangat banmandum ureuëng nyang meuiman keu Gobnyan meuteumé udeb seujati dan keukai."\n16Sabab Po teu Allah lumpah that geugaséh keu manusia lam donya nyoe, nyang kheueh Gobnyan geubri Aneuëk Gobnyan nyang tunggai, mangat tieb-tieb ureuëng nyang meuiman ubak Gobnyan hana binasa, teuma meuteumé udeb seujati dan keukai.\n17Sabab Allah geu kirém Aneuëk Geuhnyan bukon keu jeuet keu hakém donya nyoe, teuma keu geupeu seulamat.\n18Ureuëng nyang meuiman bak Gobnyan hana teuhuköm. Teuma ureuëng nyang hana meuiman ka geuhuköm lé Po teu Allah, sabab jihnyan hana jimeuiman ubak Aneuëk Allah nyang tunggai.\n19Gobnyan jilakée ngon dasai jih hai nyang lagée nyoe: Trang nyan ka teuka lam donya, teuma manusia leubeh galak keu seupôt nibak trang, sabab buet awaknyan jeuhet.\n20Soemantong ureuëng nyang jipeubuet jeuhet, ureuëng nyan banci keu trang; ureuëng nyan hana jitem teuka ubak trang, mangat buet jih nyang jeuhet hana deuh teukalon.\n21Teuma ureuëng nyang peubuet keuheundak Po teu Allah, teuka ubak trang mangat jeuet sahéh bahwa peue nyang jipeubuet nyan na kheueh meunurot keuheundak Po teu Allah.\n22Óh ka lheuehnyan Isa dan murit-murit Gobnyan geujak u Yudea. Gobnyan tinggai disinan na padub watée treb jih ngon awaknyan dan geupumanö.\n23Nibak watée nyan Nabi Yahya gohlom jipeutamong lam glab. Gobnyan geupumanö gob di Ainon, hana padub na jiôh ngon Salim, sabab bak teumpat nyan jai that ié. Ureuëng ramé jijak bak gobnyan, dan gobnyan laju geupumanö awaknyan.\n25Na meupadubdroe murit Nabi Yahya jimeudakwa ngon ureuëng Yahudi keuhai atoran gleh.\n26Awaknyan laju jijak bak Nabi Yahya, dan jipeugah lagée nyoe, "Pak Gurée, peu kheueh Bapak mantong neuingat ureuëng nyang meusajan ngon Bapak di meurandeh Krueng Yordan nyan, nyang Bapak tunyok bak kamoe yoh masa ilée? Gobnyan bak saát teungoh geupumanö cit, dan banmandum ureuëng jijak bak Gobnyan!"\n27Geujaweueb lé Nabi Yahya, "Manusia hana jiteumé sapeue meunyoe hana geubri lé Allah keu jihnyan.\n28Gata keudroe ka tadeungoe ulôn peugah, ‘Ulôn bukon Raja Peuseulamat. Ulôn geu-utus leubeh awai nibak Gobnyan.’\n29Dara barô na kheueh atra linto barô. Rakan linto barô nyan teuma jidong bak binéh sira jideungoe, dan jihnyan galak meunyoe jideungoe su teungku linto. Meunan cit teuma ngon ulôn. Bak saátnyoe ulôn galak lumpah na.\n30Gobnyan kheueh paleng peunteng, dan ulôn maken kureueng peunteng."\n31Nyang teuka nibak ateueh leubeh nibak peue mantong. Nyang teuka nibak lam donya jitamong lam kawöm ureuëng donya, dan jimeututoe keuhai-hai nyang na hubongan ngon donya. Gobnyan nyang teuka nibak ateueh leubeh nibak peue mantong nyang na.\n32Gobnyan geumeututoe keuhai nyang ka Gobnyan deungoe, teuma hana meusidroe pih nyang jitem patéh ateueh peue nyang ka geupeu saksi nyan.\n33Ureuëng nyang meuiman nibak keusaksian Gobnyan nyan, laju jipatéh bahwa Allah nyan na kheueh beutôi.\n34Sabab ureuëng nyang geu-utus lé Po teu Allah jipeusampoe tutoe haba nyang teuka bak Allah, sabab Roh Allah ka geubri bak gobnyan sipeunoh jih.\n35Bapak geugaséh keu Aneuëk Geuh, dan ka geuseurah banmandum kuasa bak Gobnyan.\n36Ureuëng nyang meuiman bak Aneuëk nyan teuma meuteumé udeb seujati dan keukai. Teuma ureuëng nyang hana taát keu Aneuëk nyan ureuëng nyan hana meuteumé udeb. Jihnyan geuhuköm lé Po teu Allah siumu masa.


Markus 1 (ACEH)\n1Nyoe kheueh Haba Gét keuhai Isa, Aneuëk Allah.\n2Haba Gét nyoe awaiphon geutuléh lé Nabi Yesaya lagée nyoe, "Nyoe kheueh utosan ulôn," kheun po teu Allah; ‘Ulôn kirém jihnyan leubeh ilée nibak Gata, mangat jihnyan jipeuhah rot ueh keu Gata.’\n3Na ureuëng nyang meuhôi-meuhôi di padang pasi, "Peusiab kheueh rot ueh keu Tuhan; peusaré kheueh rot-rot nyan jeuet mangat bak Geujak."\n4Lagée nyang teutuléh nyan, meunan kheueh teuka Nabi Yahya lam padang pasi. Gobnyan geupumanö manusia dan geupeusampoe haba nyang teuka nibak Po teu Allah. "Gata harôh tobat nibak mandum desya-desya gata dan harôh teupumanö, mangat Po teu Allah geupeu amphon gata," meunan kheueh geupeugah lé Nabi Yahya.\n5Mandum ureuëng nyang teuka nibak Yodea dan banda di Yerusalem jijak ubak Nabi Yahya dan jideungoe peue nyang geupeugah lé Nabi Yahya nyan. Laju awaknyan jiaku banmandum desya-desya jih, dan Nabi Yahya laju geupumanö awaknyan lam Krueng Yordan.\n6Nabi Yahya geungui peukayan nyang teupeugét nibak bulée unta. Taloe keuieng gobnyan teupeugét nibak kulét, peunajoh gobnyan daruet ngon meulisan uteuen.\n7Gobnyan geupeusampoe haba nyang lagée nyoe, "Singoh óh ka lheueh ulôn, teuma teuka ureuëng nyang leubeh rayeuk nibak ulôn. Keu lôn tukui lôn ploih taloe sipatu Gobnyan pih hana jeuet lôn peubuet.\n8Ulôn pumanö gata deungon ié, teuma Gobnyan geupumanö gata ngon Roh Po teu Allah."\n9Bak watée nyan Isa teuka nibak Nazaret u Galilea, dan Nabi Yahya Pumanö watée nyan na Gobnyan bak Krueng Yordan, lam Krueng Yordan nyan kheueh Isa geupumanö lé Nabi Yahya.\n10Meunan Isa geuteungoh lam krueng nyan, deuh laju geungieng langét teuhah dan Roh Allah geutron lagée cicém mirah pati u ateueh Gobnyan.\n11Dan óh lheueh nyan teudeungoe su Po teu Allah nyang geupeugah lagée nyoe, "Gata kheueh Aneuëk Ulôn nyang Ulôn gaséh. Gata nyang peugalak that nibak até Lôn."\n12Bagaih that óh lheueh nyan Roh Allah laju geuba Isa u padang pasi.\n13Peuet ploh uroe Gobnyan lam padang pasi nyan, ji-ujoe lé Iblih. Meunan cit deungon beulatang kleut na meusajan Gobnyan disinan, dan dumna malaikat geupeutimang Gobnyan.\n14Óh ka lheueh Nabi Yahya Pumanö jipeutamong lam glab, Isa laju geujak u Galilea, dan geupeusampoe laju Haba Gét nyang teuka nibak Allah disinan.\n15Kheun Gobnyan, "Watée jih ka troh, Allah sigra geumat peurintah. Tobat kheueh nibak banmandum desya-desya gata, dan peucaya kheueh ubak Haba Gét nyang teuka nibak Po teu Allah!"\n16Watée Isa teungoh geujak bak panté Danau Galilea, leumah laju geungieng dua droe neulayan, neulayan nyan na kheueh Simon dan adoe jih nyang nan Andreas. Awaknyan teungoh jeue eungkot lam danau nyan.\n17Isa geupeugah ubak awaknyan, "Seutôt kheueh ulôn, ulôn teuma lôn purunoe gata pakriban cara jih teujeue manusia."\n18Hana jipike panyang bandua awaknyan laju jiseutôt Isa dan jeue jihnyan hana jipako jitinggai disinan.\n19Isa geujak laju, deuh teuma geungieng dua droe teuk adoe aduen, nyang nan jih sidroe Yakobus dan Yahya, awaknyan bandua aneuëk Zebedeus. Watée Isa troh keunan, geungieng awaknyan teungoh cob jeue lam peurahô jih.\n20Isa langsong geutawök awaknyan. Bandua awaknyan laju jitron lam peurahô sira jitinggai ureuëng syiek ngon ureuëng-ureuëng laén nyang pajoh gaji bak gobnyan. Dan awaknyan laju jiseutôt Isa.\n21Isa ngon murit-murit Gobnyan laju troh u banda Kapernaum. Bak uroe Sabat seulanjut jih, Isa geutamong lam saboh rumoh iébadat laju geuseumeubeuet disinan.\n22Ureuëng-ureuëng nyang deungoe Gobnyan hireuen watée jideungoe cara Gobnyan seumeubeuet. Sabab, Gobnyan geuseumeubeuet deungon peunoh wibawa, hana lagée gurée-gurée agama nyang laén.\n23Bak watée nyan na sidroe ureuëng nyang ka jitamong roh jeuhet laju jitamong lam rumoh iébadat, óh troh keunan laju jidumpék ngon su meutaga,\n24"Hei Isa ureuëng Nazaret, peue keuneuk ta peubuet ateueh kamoe nyoe? Droeneueh jak keunoe keuneuk peubinasa kamoe? Ulôn kuteupeu soe Droeneueh nyan: Droeneueh kheueh utosan nyang suci nyang teuka nibak Po teu Allah!"\n25"Seungab!" geudhôt lé Isa ubak roh jeuhet nyan "teubiet laju lam tuboh ureuëng!"\n26Teuma di roh jeuhet nyan laju jiyok-yok tuboh ureuëng nyan sihabéh seuneuga, óh lheueh nyan laju jiteubiet lam tuboh ureuëng nyan sira jidumpék.\n27Banmandum ureuëng nyang na disinan hireuen lumpah na, sampoe awaknyan jimarit sabe keudroe-droe, "Hei, peue bala nyoe? Saboh peungajaran nyang barô! Deungon peunoh wibawa gobnyan hase geupeurintah roh-roh jeuhet jiteubiet lam ureuëng nyan, dan jihnyan taát ubak Gobnyan!"\n28Teuma haba keuhai Isa bagaih that meutabu bansaboh Galilea.\n29Isa ngon murit-murit Gobnyan laju geutinggai rumoh iébadat nyan dan geujak laju u rumoh Simon dan Andreas. Yakobus ngon Yahya geujak cit meusajan awaknyan.\n30Mak tuan Simon teungoh sakét deumam bak teumpat éh. Watée Isa ngon murit-murit Gobnyan geutamong lam rumoh nyan, ubak Isa laju jibri tée hainyan.\n31Ban geudeungoe nyan, Isa laju geujak ubak tuan Simon nyan, laju geumat jaroe ureuëng nyan, laju geutulông peubeudôh ureuëng nyan. Watée nyan cit teuma ureuëng nyan ka puléh deumam dan laju jitulông peutimang awaknyan.\n32Óh seupôt uroe, watée mata uroe ka jilhob, di ureuëng ramé laju jiba ubak Isa mandum ureuëng sakét dan nyang jitamong roh jeuhet.\n33Banmandum peunduduek banda nyan ka meusapat dileuen rumoh nyan.\n34Dan Isa laju geupeu ubat banmandum ureuëng nyang keunong meubagoe rupa peunyakét, dan geu use bubena roh-roh jeuhet. Gobnyan hana geubri idhin roh-roh jeuhet nyan jipeugah haba, sabab jihnyan jiteupeu soe Gobnyan.\n35Óh singoh beungoh, watée mantong suboh that, Isa geubeudôh geutinggai laju rumoh nyan. Gobnyan geujak u teumpat nyang sungue diluwa banda, laju geumeudoá bak teumpat nyang sungue nyan.\n36Teuma lé Simon dan rakan-rakan gobnyan jijak mita gobnyan.\n37Dan watée awaknyan ka meurumpok ngon gobnyan, waknyan jipeugah, "Banmandum ureuëng teungoh jimita bapak."\n38Teuma geujaweueb lé Isa, "Jak geutanyoe tajak laju u banda-banda nyang na ban sikeulileng. Ulôn harôh lôn khutubah bak teumpat nyan, sabab nyan kheueh meukeusut ulôn teuka keunoe."\n39Sabab nyan Isa geujak ho-ho mantong bansaboh Galilea, dan geukhutubah bak rumoh-rumoh iébadat sira geu use bubena roh-roh jeuhet.\n40Sidroe ureuëng meupeunyakét kulét nyang ka lumpah that parah jijak ubak Isa. Sira jimeuteuôt ureuëng nyan jipeugah, "Meunyoe Bapak neutém, Bapak jeuet Bapak peupuléh ulôn."\n41Isa weueh óh geungieng ureuëng nyan. Jadi, Gobnyan laju geumat ureuëng nyan sira geupeugah, "Ulôn tem, beupuléh kheueh gata!"\n42Watée nyan cit teuma peunyakét ureuëng nyan gadôh dan laju puléh.\n43Dan Isa laju geuyuejak ureuëng nyan sira geupeu ingat lagée nyoe,\n44"Awaih, bék peugah-peugah bak soe mantong, teuma gata jak kheueh ubak imeum, dan gata lakée gobnyan keu geupeubeutôi bahwa gata ka puléh. Dan sibagoe gata ka puléh, gata sie kheueh keureubeuen lagée nyang ka geupeurintah lé Nabi Musa, sibagoe bukeuti bak ureuëng laén bahwa gata beutôi-beutôi ka puléh."\n45Teuma di ureuëng nyan jijak, hana putôh-putôh jicalitra bak gob keujadian nyan Isa hana hase geutamong lam banda seucara trang-trang. Gobnyan teuma tinggai diluwa banda bak teumpat-teumpat nyang sungue. Teuma ureuëng laén hana putôh-putôh jijak bak gobnyan nyang teuka nibak pané-pané.


Di provinsi Aceh D.I. - OLX.co.id\nHandphone Aceh Barat Daya Kab. ,\tTablet Aceh Barat Daya Kab. ,\tAksesoris HP & Tablet Aceh Barat Daya Kab. ,\tFotografi Aceh Barat Daya Kab. ,\tElektronik Rumah Tangga Aceh Barat Daya Kab. ,\tGames & Console Aceh Barat Daya Kab. ,\tKomputer Aceh Barat Daya Kab. ,\tLampu Aceh Barat Daya Kab.,\tTV & Audio, Video Aceh Barat Daya Kab.


gamba dari: sehatq.com.\nHaba dari: Nabil Berry\nPeunyakét jantông koroner nakeuh peunyakét jantông nyang jiakébat lé urat darah nyang doe u jantông. Doe urat darah nyoe le macam seubab, miseue akébat rukok, kada leumak lam darah nyang le atawa darah manyang.\nData nibak Leumbaga Keusihatan Dônya (WHO) thôn 2015, 70% ureueng maté di dônya nakeuh akébat peunyakét nyang hana meujangkét. Nibak nyan, 45% nakeuh meuseubab peunyakét jantông.\nSalang data Riset Kesehatan Dasar (Riskesdas) nyang geupeujak lé Badan Meuntroe Keusihatan Indônèsia thôn 2018, angka keujadian peunyakét jantông bak tingkat nasional nakeuh 1,5 %. Nibak 34 provinsi di Indônèsia na 11 boh provinsi nyang angka keujadian peunyakét nyoe di ateueh rata-rata nasional.\nLhèe boh provinsi nyang angka keujadian peunyakét jantông leubèh nibak 2% nakeuh Kalimantan Barôh (2,2%), Yogyakarta (2%) ngön Gorontalo (2%).\nLheueh nyan 4 boh propinsi nyang angka keujadianjih leubèh nibak 1,8% nyakni Jakarta (1,9%), Kalimantan Timu (1,9%), Sulawèsi Teungöh (1,9%) ngön Sulawèsi Barôh (1,8%). Di yup nyan barô jiduek Acèh ngön angka keujadian 1,6% sajan ngön 4 boh provinsi laén nyakni Sumatera Barat, Jawa Barat, ngön Jawa Teungöh.\nMeusabab nyan, peureulèe that masyarakat Acèh beu geutém jaga tubôh beu sihat ngön cara beu kayém meugrak tubôh, dan beu geupeujeuôh peunajôh nyang hana sihat. Peunajôh nyang hana sihat keu jantông nakeuh peunajôh nyang le kada leumak lagèe kuah beulangong, peunajôh muminyeuk-minyeuk atawa peunajôh nyang masén-masén.\nMasyarakat Acèh beu ék geupajôh peunajôh nyang leubèh sihat lagèe kuah ie, peunajôh teureubôih ngön mumacam bagoe boh kayèe. \n*)Anggeta Grub WA Basa Aceh


pantai cermin | PasirPantai.com Tag\nKeajaiban Aceh : Foto sunset di pantai ulee Lheue diatas, adalah isi dari blog artikel tentang Pantai Cermin Ulee Lheue – Banda Aceh, yang dimasukkan dalam Kategori Aceh.\nKeajaiban Aceh : Foto pinggir pantai tirtamaya diatas, adalah isi dari blog artikel tentang Pantai Cermin Ulee Lheue – Banda Aceh, yang dimasukkan dalam Kategori Aceh.\nKeajaiban Aceh : Foto bebatuan pantai batu mejan diatas, adalah isi dari blog artikel tentang Pantai Cermin Ulee Lheue – Banda Aceh, yang dimasukkan dalam Kategori Aceh.\nKeajaiban Aceh : Foto Hamparan Pasir Putih Pantai tanjung kelayang diatas, adalah isi dari blog artikel tentang Pantai Cermin Ulee Lheue – Banda Aceh, yang dimasukkan dalam Kategori Aceh.\nKeajaiban Aceh : Foto pantai bajulmati diatas, adalah isi dari blog artikel tentang Pantai Cermin Ulee Lheue – Banda Aceh, yang dimasukkan dalam Kategori Aceh.\nKeajaiban Aceh : Foto pantai waijarang - lembata diatas, adalah isi dari blog artikel tentang Pantai Cermin Ulee Lheue – Banda Aceh, yang dimasukkan dalam Kategori Aceh.\nKeajaiban Aceh : Foto pantai tanjung dewa diatas, adalah isi dari blog artikel tentang Pantai Cermin Ulee Lheue – Banda Aceh, yang dimasukkan dalam Kategori Aceh.\nKeajaiban Aceh : Foto Keindahan Pantai Trikora diatas, adalah isi dari blog artikel tentang Pantai Cermin Ulee Lheue – Banda Aceh, yang dimasukkan dalam Kategori Aceh.\nKeajaiban Aceh : Foto pantai di pulau beras basah diatas, adalah isi dari blog artikel tentang Pantai Cermin Ulee Lheue – Banda Aceh, yang dimasukkan dalam Kategori Aceh.\nKeajaiban Aceh : Foto kerikil- kerikil hitam di pantai tablanasu diatas, adalah isi dari blog artikel tentang Pantai Cermin Ulee Lheue – Banda Aceh, yang dimasukkan dalam Kategori Aceh.\nwisata alam pasir penginapan sekitar pantai sunset keindahan ombak pasir putih keindahan alam karang kuta wisata bahari berenang objek wisata memancing wisata pantai pulau air laut Bali perahu bibir pantai keindahan pantai ikan transportasi bermain pemandangan batu lokasi pantai tempat wisata wisatawan


Wordplanet: Kolose - Aceh Bible - New Testament / Colossians - The nature and office of Christ\n1 Syedara-syedara umat Allah di Kolose nyang seutia meusaboh ngon Almaseh! Sibagoe rasui Isa Almaseh, -- nyang geuangkat lé Allah -- ulôn, Paulus, meusajan-sajan ngon syedara-syedara geutanyoe Timotius, meuharab seumoga Allah Bapak geutanyoe geubri beureukat dan seujahteura ateueh gata.\n1 Ulôn meuharab mangat gata teupeu pakriban brat jih ulôn meujuang deumi keugata dan keu awaknyan nyang na di Laodikia dan banmandum nyang hana jituri keulôn seucara pribadi.\n2 Banmandum nyoe ulôn peubuet mangat até awaknyan beujeuet keuteuga dan awaknyan saléng lam gaséh sayang ngon lagée nyan awaknyan beujeuet meusaboh. Deungon lagée nyan awaknyan biet-biet muphom dan yakén lom jituri rahsia Allah, na kheueh Almaseh keudroe.\n3 Almaseh kheueh nyang peutrang banmandum keubijaksanaan dan peungeutahuan Allah nyang yoh masa ilée teusöm.\n4 Ulôn peugah nyoe mangat gata bék jipeungét lé soe mantong nyang babah jih maméh ateueh gata.\n5 Dan bah kheueh ulôn nyoe jiôh nibak gata, anggab kheueh ulôn na meusajan gata. Dan ulôn mangat that até watée lôn ngieng gata siaté dan teugoh tameuiman ubak Almaseh.\n6 Syedara banmandum ka tateurimong Isa Almaseh sibagoe Tuhan. Lé sabab nyan bah kheueh gata udeb meusaboh ngon Gobnyan,\n7 dan meu-ukeue lam Gobnyan. Bah kheueh gata tapeudong udeb gata ngon Almaseh sibagoe dasai jih. Bah kheueh gata seumaken tameuiman ubak Almaseh, meunurot peue nyang ka teupeurunoe ubak gata. Dan bah kheueh até gata bumangat that sira tapeugah teurimong gaséh.\n8 Bah kheueh gata beuaté-até, bék sampoe na nyang jipakat gata ngon falsafah-falsafah manusia nyang hana meuguna, nyang na keubiet jipeusisat. Falsafah-falsafah nyan asai jih kon nibak Almaseh, teuma nibak peundapat manusia mantong dan nibak roh-roh nyang meukuasa lam donya.\n9 Sabab banmandum pribadi Allah na tinggai lam Almaseh, na kheueh nibak keumanusiaan Gobnyan.\n10 Dan sabab udeb meusaboh ngon Almaseh, keugata pih teubri udeb nyang sipeunoh jih. Sabab Almaseh na kheueh ulée ateueh tieb-tieb roh nyang meukuasa dan nyang mat peurintah.\n11 Sabab meusaboh ngon Almaseh, gata kateupeukatan, kon ngon peukatan nyang jipeubuet lé manusia, teuma ngon meukatan nyang geupeugét lé Almaseh, nyang peubeubaih gata nibak kuasa tabiát nyang meudesya.\n12 Sabab bak watée gata teupumanö, gata teukubu meusajan-sajan Almaseh; dan ngon pumanö nyan cit teuma, gata meusajan teupeu udeb lom teuma meusajan Almaseh sabab gata peucaya ubak kuasa Allah nyang ka geupeu udeb Almaseh nibak maté.\n13 Yoh masa ilée, gata ka maté seucara rohani sabab gata meudesya, dan sabab gata hana teupeukatan seucara lahé. Teuma jironyoe Allah geupeu udeb gata meusajan-sajan ngon Almaseh. Allah ka geupeu amphon banmandum desya-desya geutanyoe,\n14 dan geupeubateue surat utang ateueh geutanyoe, nyang jiancam geutanyoe ngon syarat-syarat nyang brat. Deungon teusaleb surat nyan bak kayée saleb, Allah geupeu amphon banmandum peukara ateueh geutanyoe.\n15 Nibak saleb nyan Almaseh geupeugöt banmandum roh-roh nyang mat peurintah dan nyang meukuasa ka jeuet hana meudaya lé. Awaknyan ka jeuet keubeunda nyang jinonton lé ureuëng ramé bak watée Almaseh geuiréng awaknyan sibagoe ureuëng teuteun lam pawai keumeunangan.\n16 Sabab nyan bék kheueh tapeubiyeu ureuëng laén jipeusalah gata keuhai peunajoh atawa nyang gata jieb, atawa keuhai uroe-uroe raya keuagamaan, atawa peurayaan-peurayaan buleuen barô, atawa keuhai uroe Sabat.\n17 Banmandum nyan na kheueh bubayang mantong nibak hai-hai nyang teuma teuka, teuma keunyataan nibak hai-hai nyan na kheueh Almaseh!\n18 Bék kheueh gata tapeubiyeu droe jipeurugoe lé ureuëng-ureuëng nyang pura-pura peumiyueb droe dan nyang seumah malaikat-malaikat. Ureuëng nyan sombong ngon pikeran-pikeran donya dan jipeubangga-bangga droe ngon peue-peue nyang jikalon nyang khusos,\n19 sampoe hana lé jimumat ubak Almaseh nyang jeuet keu ulée. Dimiyueb pimpénan Almaseh, bansaboh tuboh geupeulara dan teupeusaboh lé jeueb-jeueb seundi jih, dan timoh meunurot keuheundak Allah.\n20 Gata ka maté meusajan-sajan ngon Almaseh, dan ka geupeubeubaih nibak roh-roh nyang kuasa ateueh alam nyoe. Ngon lagée nyan, pakon gata udeb lagée ureuëng nyang mantong jikuasa lé donya nyoe? Pakon gata tundok ubak peuratoran-peuratoran nyoe,\n21 "Bék mat nyoe", "Bék cilet nyan", "Bék cukéh nyoe?" 22 Banmandum atoran nyan na kheueh keuhai-hai nyang meunan jimat hana meuguna lé. Nyan na kheueh atoran-atoran dan peungajaran-peungajaran nyang jipeugét lé manusia.\n23 Beutôi deuh jih hainyan bijaksana, ngon cara jiyue mangat manusia jiseumah malaikat, peumiyueb droe dan teuseksa droe; teuma banmandum nyan hana meuguna keuteukeundali nafeusu manusia.\n1 Gata ka teupeu udeb lom teuma meusajan-sajan Almaseh. Sabab nyan bah kheueh gata useuha keumeuteumé hai-hai nyang lam syeuruga, dipat Almaseh geumat peurintah meusajan Allah.\n2 Peupusat kheueh pikeran gata bak hai-hai nyang na disinan, bék bak hai-hai nyang na lam donya.\n3 Sabab gata ka maté, dan udeb gata teusöm meusajan Almaseh lam Allah.\n4 Ngon lagée nyan, punca udeb gata nyang seujati na kheueh Almaseh dan watée Gobnyan leumah singoh gata pi teuma teuka deungon Gobnyan lam keubeusaran geuh!\n5 Sabab nyan, peumaté kheueh nyang jimeuheuet le donya nyan jipeukaru droe gata, lagée buet cabui, hai-hai nyang hana teupujoe, hawa nafeusu, meulakée nyang jeuhet, dan seurakah (sabab seurakah nyan na kheueh saban lagée teuseumah beurala).\n6 Hai-hai nyang lagée nyan kheueh nyang jeuet meuakibat ubak meureuka Allah ateueh ureuëng-ureuëng nyang hana taát.\n7 Yoh masa ilée gata keudroe pi taturot hai-hai nyang meuheuét nyan, bak watée gata jikuasa lé jih nyan.\n8 Teuma bak watée nyoe bah kheueh gata tiek hai-hai nyang jeuhet lam tuboh gata: bék beungéh lé, atawa bingkéng hana meuteuntée dan na rasa banci keu ureuëng laén. Bék sagai-sagai jiteubiet lam babah gata tutoe haba teumeunak atawa tutoe nyang kutoe.\n9 Bék meusulet sidroe ngon nyang laén, sabab udeb nyang awai nyang peue mantong sifeuet jih ka gata tinggai.\n10 Gata jinoenyoe ka teubri udeb nyang barô. Gata na kheueh manusia barô, nyang teungoh geupeu barô hana putôh-putôh lé nyang cebta, nyan kheueh Allah, meunurot hi geuh keudroe. Meukeusut jih na kheueh mangat gata taturi Allah ngon sampoereuna.\n11 Sibagoe akibat nibak mandum nyan hanco kheueh peue-peue mantong nyang na meubeda ureuëng Yahudi ngon kon ureuëng Yahudi, ureuëng meukatan ngon ureuëng nyang hana meukatan, hana meubeda lé ureuëng aséng ngon ureuëng biadab, sidroe namiet ngon ureuëng meurdehka, sabab Almaseh na kheueh sigala-gala jih dan Gobnyan meusaboh ngon mandum nyan!\n12 Gata na kheueh umat Allah, Allah geugaséh gata dan geupiléh gata keujeuet keumilék Gobnyan nyang khusos. Nyang kheueh sabab jih meuseuti tatunyok gaséh sayang, gata harôh gét até, miyueb até, leumoh leumbot, dan ék gatateun meudeurita.\n13 Gata meuseuti saba sidroe ngon nyang laén, dan saléng tapeu amphon meunyoe na nyang troh dam ateueh ureuëng laén. Tuhan ngon mangat até geupeu amphon gata, ngon lagée nyan gata pih meuseuti beutateum peu amphon sidroe ngon nyang laén.\n14 Dan nyang paleng peunteng na kheueh: Gata meuseuti saléng tameugaséh sabab gaséh nyan kheueh nyang peusaboh Gata banmandum sampoe jeuet keusampoereuna.\n15 Bah kheueh peue-peue mantong nyang gata cok keuputosan jipeuteuntée nibak damé nyang geubri lé Almaseh lam até gata. Sabab Allah geutawök gata jeuet keu anggota saboh tuboh, mangat gata udeb lam damé nibak Almaseh nyan. Bah kheueh gata meuteurimong gaséh.\n16 Bah kheueh ajaran-ajaran Almaseh nyang peunoh beureukat jilhob lam até gata. Bah kheueh gata saléng peurunoe dan saléng tabri naseuhat ngon bijaksana mungken. Meuca-e kheueh ngon lagu-lagu zabur puja dan pujoe meunan cit lagu-lagu rohani; meulagu kheueh keu Po teu Allah ngon peurasaan syukoe lam até gata.\n17 Peue mantong nyang gata peubuet atawa nyang gata peugah, bah kheueh nyan gata peubuet atawa gata peugah lam nan Tuhan Isa. Meusyukoe kheueh ubak Allah Bapak keupeue nyang geupeubuet lé Isa keugata.\n18 Hei gata-gata nyang jeuet keupurumoh! Taát kheueh ubak lakoe gata, sabab meunan kheueh nyang sibeunajih peurangoe gata sibagoe ureuëng Kristen.\n19 Hei gata-gata nyang jeuet keu ureuëng lakoe! Gaséh kheueh keupurumoh gata. Bék gata peubuet gasa ateueh purumoh teuh nyan.\n20 Aneuëk-aneuëk! Na kheueh keuwajéban gata sibagoe ureuëng Kristen keusabe ta-taát ubak ayah ngon ma, sabab lagée nyan kheueh nyang jeuet keu mangat até Allah.\n21 Hei gata-gata nyang jeuet keu ayah! Bék gata peusakét até aneuëk-aneuëk gata akhé jih aneuëk gata nyan jeuet keuputôh asa. 22 Hei gata-gata nyang jeuet keu namiet! Lam hai peue mantong, bah kheueh gata taát ubak po gata nyang lam donya nyoe. Bék kheueh taát ubak awaknyan watée awaknyan teungoh jikeumiet gata, sabab gata meuheuét jipujoe. Taát kheueh ubak awaknyan ngon até nyang ikhlaih, sabab gata tahoreumat Tuhan.\n23 Buet peue mantong nyang geubri ateueh gata, bah kheueh gata peubuet ngon sipeunoh até, siulah-ulah Tuhan kheueh nyang gata peutimang, dan kon manusia mantong.\n24 Ingat kheueh bahwa gata teuma tateurimong upah nibak Tuhan. Peue nyang geukeubah lé Tuhan keu umat Gobnyan, nyan kheueh nyang teuma geubri keugata. Sabab amphon nyang sibeuna jih nyang teungoh gata peutimang nyan na kheueh Almaseh keudroe.\n25 Dan soe mantong nyang peubuet salah, teuma jitanggong buet-buet jih nyang salah nyan; sabab Tuhan hana geupandang muka.\n1 Syedara-syedara nyang jeuet keu amphon! Bah kheueh gata peusaneut namiet-namiet gata ngon beuna dan ade. Ingat kheueh bahwa gata pih na sidroe amphon lam syeuruga.


Meukah - Wikipèdia bahsa Acèh, ènsiklopèdia bibeuëhBaike Basa Acèh 2022 - DUHOC.CN\n(Geupupinah nibak Makkah)\nMeukah (bahsa Arab: مكة. Lam koordinat 21.27 N-39.49 E, 3 jeuëm nibak titék NOL), saboh banda nyang na di tanöh Arab. Di banda nyoëkeuh geupeugèt Ka'bah (bahsa Arab: الكعبة) seubagoë kiblat (bahsa Arab: قبلة) keu ureuëng Éseulam.\nNan la'én: Ummul-Qura\nBeunagi Arab Saudi\n• Banda raya\n• Peunadat 4,200/km2 (2.625/sq mi)\n• Banda 2,053,912\nJumeulah banda Mekkah\n• Musém khuëng (DST)\nMeukah leumah nibak puncak Jabal Nur\nPeuta Meukah lam Arab Saudi\nMeukah thôn 1850\nBeureukaih:Makkah (Mecca) (2).jpg\nMeukah jinoë 'oh watèe malam\nYôh goh maju lagèë nyang ka na lawét nyoë, kuta Meukah asaijih nakeuh saboh aluë nyang hana jitimoh meubacut pih teunaman, seuhingga hana soë tém tinggai atawa peugot rumoh di sinan. Teuma dudoë 'oh lheuëh trôk Nabi Ibrahim, barô teumpat nyan ka mulai ramè ureuëng jiteuka keunan. Kareuna ka na mata ië nyang jiteubiët nibak bumoë nyang cukôp le, sép keu mandum ureuëng nyang peureulèë keu ië. Ië nyang jiteubiët nyan geupeunan ië Mon Zamzam, nyang jiteubiët bak watèë manyak Nabi Ismail geujeumeuluëng, geumoë geulakèë ië kareuna ka grahgeuh.\nJinöe kuta Meukah ka maju, seupeunoh thôn sabé ramè sabab le that-that ureuëng jak kunjông, leubèh-leubèh lom bak musém haji. Bangunan-bangunan pih le nyang ka meutamah. Masjidil Haram pih ka padum-padum go geupeuluwah, hotel-hotel teumpat dom jama'ah haji pih meutamah. Le that bangunan di sinan.\nLam kawan bangunan nyang na di Meukah, nakeuh saboh bangunan nyang geupeunan Baytul 'Asyiy (bahsa Arab: بيت الأشي), areutijih rumoh ureuëng Acèh, nyan rumoh nyang geuwakeuëh keu jama'ah haji ureuëng Acèh.\nWikimedia Commons na mèdia nyang na meupawôt ngön: Mecca\nGeurumpök nibak "https:https://duhoc.cn/baike/index.php?lang=ace&q=Meukah&oldid=127343"\nTerakhir diubah pada 11 Buleuen Peuet 2021, pukul 19.29\nÔn nyoe seuneulheueh geupeusaneut bak 11 Buleuen Peuet 2021, poh 19.29.


Yohanes 9 (ACEH)\n1Watée Isa teungoh geujak, laju geukalon ureuëng buta yoh phon lahé.\n2Murit-murit Isa jitanyong bak Gobnyan, "Bapak Gurée, pakon ureuëng nyoe lahé buta? Peu kheueh sabab jih keudroe meudesya atawa ma ngon yah jih nyang meudesya?"\n3Geujaweueb lé Isa, "Jihnyoe buta bukon sabab desya jih keudroe meunan cit bukon sabab desya ma ngon yah jih, teuma sibagoe tanda mangat manusia jeuet jikalon kuasa Po teu Allah meukeureuja lam tuboh ureuëng nyan.\n4Simantong uroe, tanyoe harôh tamubuet buet nyang ka geubri lé Gobnyan nyang utus Ulôn. Meunyoe malam ka teuka, hana meusidroe pi nyang hase jimubuet.\n5Simantong Ulôn na ateueh rhung donya nyoe, Ulôn kheueh trang donya."\n6Óh ka lheueh geupeugah meunan Isa laju geumuludah ateueh tanoh, dan laju geucawoe ié babah Gobnyan ngon tanoh. Óh lheuehnyan laju geusiliek bak mata ureuëng buta nyan, óh lheuehnyan laju geupeugah bak ureuëng nyan,\n7"Gata jak laju rhah muka gata lam kulam Siloam." (Siloam muphom jih ‘Jiutus’.) Dan ureuëng nyan laju jijak rhah muka jih bak kulam nyan. Watée jigisa, ureuëng nyan ka hase jimeungieng.\n8Kawöm silingka ureuëng nyan dan ureuëng-ureuëng nyang yoh ilée kon jikalon ureuëng nyan jigeumadée, banmandum jipeugah, "Ureuëng nyoe nyang lazem jih jiduek sira jigeumadée bukon?"\n9Na teuma nyang peugah "Beutôi jihnyan." Teuma na cit nyang peugah, "Kon, jihnyoe saban lagée ureuëng nyan." Teuma ureuëng nyan keudroe jipeugah, "Ulôn kheueh ureuëng nyang gata peugah nyan."\n10"Pakriban jeuet jih sampoe gata hase tameungieng?" kheun awaknyan bak ureuëng nyan.\n11Laju jijaweueb, "Ureuëng nyang nan geu Isa nyan geupeugét bacut luhob, óh lheueh nyan laju geusiliek bak mata ulôn sira geupeugah, ‘Jak rhah laju muka gata lam Kulam Siloam.’ Laju ulôn jak bak kulam nyang geupeugah nyan. Dan watée ulôn peugleh muka ulôn nyoe, laju deuh ulôn keumalon."\n12"Dipat ureuëng nyan?" jitanyong lé awaknyan. Laju jijaweueb, "Hôm, hana lôn tuho."\n13Uroe nyan na kheueh uroe Sabat watée Isa geuwot tanoh ngon ié babah Gobnyan keu geupeu puléh ureuëng buta nyan sampoe jeuet jimeungieng. Dan ureuëng nyan yoh bunoe buta nyan laju jiba ubak ureuëng-ureuëng Farisi.\n15Awaknyan pih jiteumanyong bak ureuëng nyan pakriban jihnyan hase jimeungieng. Ureuëng nyan jijaweueb, "Ureuëng nyan jisiliek luhob bak mata lôn, laju ulôn peugleh akhé jih hase lôn meungieng."\n16Lamkawan ureuëng-ureuëng Farisi nyan na nyang jaweueb, "Hana mungken ureuëng nyang peubuetnyoe asai jih nibak Po teu Allah, sabab jihnyan hana jipako keu uroe Sabat." Teuma lé ureuëng laén na nyang peugah lagée nyoe, "Mustahe ureuëng meudesya hase jipeubuet buet-buet nyang ajaéb lagée nyoe bagoe?" Dan jiteuka kheueh mubagoe peundapat lam kawan awaknyan keudroe.\n17Dan lé ureuëng-ureuëng Farisi nyan jitanyong lom bak ureuëng nyan, "Peue peundapat gata keuhai ureuëng nyang ka jipeupuléh gata sampoe gata hase tameungieng?" "Ureuëng nyan Nabi," kheun ureuëng nyan.\n18Teuma lé mandum peumimpén Yahudi dan hana jipatéh bahwa ureuëng nyan keubiet buta yoh awaikon dan bak saát nyoe ka jeuet jikeumalon. Ngon sabab nyan awaknyan laju jitawök ureuëngtuha ureuëng buta nyan,\n19laju jitanyong, "Peu kheueh beutôi nyoe aneuëk gata nyang jipeugah yoh lahé cit ka buta? Dan pakriban jihnyoe hase jikeumalon saát nyoe?"\n20Ma ngon yah aneuëk nyan jijaweueb, "Beutôi jihnyoe aneuëk kamoe, dan beutôi that yoh phon lahé jihnyoe cit ka buta.\n21Teuma pakriban cara dan peue sabab jihnyoe ka hase jikeumalon bak saát nyoe, nyan hana kamoe teupeue. Dan soe teuma ureuëng nyang peupuléh mata jih nyan, nyang pih hana kamoe teupeue. Tanyong mantong bak jih keudroe, jih ka rayeuk, dan jihnyan hase jijaweueb keudroe."\n22Mak ngon ayah ureuëng nyan jipeugah meunan sabab jitakot keu peumimpén-peumimpén Yahudi; lom teuma awaknyan ka sipakat, bahwa ureuëng nyang meungaku droe Isa sibagoe Raja Peuseulamat, hán jeuet le jitamong lam Rumoh Iébadat.\n23Nyang kheueh sabab jih ma ngon yah ureuëng nyan jipeugah, "Jihnyan ka rayeuk; tanyong mantong bak droe jih."\n24Laju awaknyan jitawök lom ureuëng nyang yoh awai buta nyan, dan jipeugah bak ureuëng nyan, "Meusumpah kheueh bahwa gata tapeugah nyang beutôi. Kamoe muteupeu bahwa ureuëng nyan na kheueh ureuëng meudesya."\n25"Peu kheueh Gobnyan meudesya atawa hana," jaweueb ureuëng nyan, "nyan hana lôn teupeu, teuma saboh hai nyang ulôn teupeu; yoh ilée ulôn nyoe buta, jinoenyoe ka deuh ulôn keumalon."\n26Dan awaknyan jipeugah lom bak ureuëng nyan, "Peue nyang jipeubuet ateueh gata? Pakriban cara jih jipeubuet ateueh gata sampoe gata deuh tameungieng?"\n27Jijaweueb lé ureuëng nyan, "Ka lheueh ulôn peugah bak droeneueh, teuma droeneueh hana tatem deungoe. Pakon droeneuehnyoe keuneuk deungoe lom? Mungken droeneueh keuneuk jeuet keu murit-murit Gobnyan cit?"\n28Laju awaknyan jiteunak ureuëng nyan sira jipeugah, "Kah kheueh murit ureuëng nyan; kamoe bukon, kamoe murit Nabi Musa.\n29Kamoe meuteupeue bahwa Po teu Allah ka geumeututoe bak Nabi Musa, teuma keuhai ureuëng nyan, hana kamoe teupeu pane asai jih."\n30Ureuëng nyan jijaweueb, "Bit gura that meunyoe droeneueh nyoe hana tatupat dipat asai Gobnyan, seudangkan Gobnyan ka geupeujeuet mata ulôn nyoe hase lôn keumalon.\n31Tatateupeu bahwa Po teu Allah hana geudeungoe ureuëng meudesya, seulaén ureuëng nyang jihoreumat keu Allah, dan jipeubuet surohan Gobnyan.\n32Yoh phon jeuet donya nyoe gohlom na tadeungoe na ureuëng nyang hase jipeubleuet mata jih nyang ka buta yoh phon lahé.\n33Meunyoe ureuëng nyan bukon nibak Po teu Allah, gobnyan hana hase geupeubuet sapeue."\n34Jaweueb awaknyan, "Peue gata peugah? Gata peunoh desya yoh phon lahé, gata keuneuk purunoe kamoe?" Dan phon saát nyan ureuëng nyan hana jibri le jitamong lam Rumoh Iébadat.\n35Isa geudeungoe bahwa ureuëng nyang ka geupeu puléh mata jih nyan hana jibri tamong le lam Rumoh Iébadat. Gobnyan geumita ureuëng nyan dan laju geupeugah bak ureuëng nyan, "Peu kheueh gata tapeucaya keu Aneuëk Manusia?"\n36Ureuëng nyan jijaweueb, "Soe jih nyan, Teungku? Tulông Droeneueh peugah mangat ulôn peucaya bak Gobnyan."\n37"Gata ka gata ngieng Gobnyan," jaweueb Isa, "Gobnyan kheueh nyang bak saát nyoe teungoh meututoe ngon gata."\n38"Ulôn patéh, Tuhan," kheun ureuëng nyan, laju jisujut dikeue Isa.\n39Isa geupeugah, "Ulôn teuka lam donya nyoe keu Lôn jak peuhakém; mangat ureuëng nyang buta hase jimeungieng, dan ureuëng nyang jeuet jimeungieng, jeuet keu buta."\n40Na padub droe ureuëng Farisi nyang na disinan jideungoe peue nyang geupeugah lé Isa nyan, dan laju awaknyan jitanyong, "Meukeusut Droeneueh, kamoe nyoe buta cit?"\n41Geujaweueb lé Isa, "Miseue jih gata buta, gata hana meudesya. Teuma sabab gata tapeugah, ‘Kamoe deuh meungieng,’ nyan saban cit makna jih gata mantong meudesya."


Lukas 17 (ACEH)\n1Isa geupeugah ubak murit-murit Gobnyan lagée nyoe, "Hai-hai nyang jeuet keusabab manusia jipeubuet desya teuntée teuma na. Teuma mupaloe kheueh ureuëng nyang peusabab nyan!\n2Leubeh gét meunyoe batée geumiléng teuikat bak takue jih, óh lheuehnyan teupeunom lam laôt raya nibak jih udeb jeuet keusabab sidroe lamkawan ureuëng ubit nyoe jipeubuet desya.\n3Kareuna nyan, até-até kheueh! Meunyoe syedara gata meudesya, seugah kheueh jihnyan. Meunyoe jih nyan meunyeusai, peuamphon kheueh jih nyan.\n4Meunyoe jih meudesya nibak gata tujoh goe siuroe dan tieb-tieb jijak ubak gata jipeugah, ‘Ulôn lakée meuáh,’ peuamphon kheueh jihnyan."\n5Rasui-rasui geupeugah ubak Isa, "Tuhan, peukông kheueh iman kamoe."\n6Geujaweueb lé Tuhan, "Meunyoe gata na iman bah kheueh nyan bube bijéh sisawi, gata jeuet gata peugah keubak kayée meureubo nyoe, ‘Beuteulot kheueh kah hei bakkayée dan beuteupula kheueh lam laôt raya,’ pasti bak kayée meureubo nyoe jipatéh peurintah gata."\n7"Seukira jih sidroe lamkawan gata nyoe na namiet gata jimeu-éue diblang dan jirabe bubiri. Watée namiet nyan ka jiwoe, peu kheueh jihnyan jipeugah ubak gata, ‘Jak bubagaih tapajoh bu?’\n8Teuntée hana! Sikeubit jih Po nyan jipeugah ubak namiet jih lagée nyoe, ‘Keubah laju peunajoh ulôn. Ngui kheueh peukayan nyang gleh dan kah preh kheueh ulôn kujak pajoh bu ngon lôn jieb ié; óh lheuehnyan barô kheueh jeuet gata pajoh bu.’\n9Namiet nyan hana peureulée teupujoe kareuna ka jiseutôt peue nyang jipeugah lé Po jih, nyoe peukon?\n10Meunan cit deungon gata. Meunyoe gata ka gata peubuet banmandum nyang ka teupeurintah ubak gata, peugah kheueh laju, ‘Kamoe na kheueh namiet biasa; nyang kamoe peubuet na kheueh keuwajéban kamoe.’"\n11Isa teungoh geujak u Yerusalem, rot daerah nyang meuceue ngon Samaria dan Galilea.\n12Watée geutamong lam saboh gampông, laju jijak ubak gobnyan siploh droe ureuëng nyang ka keunong peunyakét kulét nyang lumpah parah. Awaknyan jidong rot jiôh\n13laju jitawök, "Isa, Po ulôn! Neugaséh kheueh keukamoe!"\n14Watée geungieng lé Isa awaknyan, laju geupeugah bak awaknyan, "Gata jak kheueh ubak Imeum-imeum dan gata peureksa laju peue peunyakét gata nyan." Teungoh awaknyan geujak, peunyakét awaknyan laju puléh.\n15Watée jiteupeu lé sidroe lamkawan awaknyan bahwa peunyakét jih ka puléh, awaknyan laju jigisa sira jisumurak jipujoe Po teu Allah.\n16Dan jijak laju ukeue Isa jisujut sira jiseumah Gobnyan dan jilakée teurimong gaséh bak Gobnyan. Ureuëng nyan sidroe ureuëng Samaria.\n17Óh lheueh nyan geupeugah lé Isa, "Kon na siploh droe nyang ka teupeupuléh? Ho kajijak nyang sikureueng droe teuk?\n18Pakon jeuet ureuëng aséng nyoe nyang jigisa jipeugah teurimong gaséh ubak Allah?"\n19Laju geupeugah lé Isa bak ureuëng nyan, "Beudôh dan gata jak kheueh laju. Kareuna gata peucaya keu Ulôn, gata puléh."\n20Na padub droe ureuëng Farisi laju jitanyong bak Isa pajan Po teu Allah geupeu phon mat peurintah sibagoe Raja. Geujaweueb lé Isa, "Peumeurintah Po teu Allah hana geupeu phon ngon tanda-tanda nyang deuh jingieng lé manusia,\n21sampoe manusia jeuet jipeugah, ‘Jakngieng nyoe, nyoe pat gobnyan!’ atawa, ‘Disideh gobnyan!’ Sabab Po teu Allah ka geupeu phon mat peurintah diteungoh-teungoh gata."\n22Óh lheueh nyan Isa laju geupeugah ubak murit-murit Gobnyan lagée nyoe, "Teuma teuka watée jih gata meuheuét keuneuk kalon siuroe nibak uroe-uroe Aneuëk Manusia, teuma digata teutab hana hase gata kalon.\n23Singoh ureuëng teuma jipeugah ubak gata, ‘Ngieng, disinan!’ atawa, ‘Ngieng, disinoe!’ Dan bék kheueh gata teubiet jak mita peue nyang jipeugah nyan.\n24Lagée kilat muble dilangét, dan peungéh meucahya phon di ujong trok u ujong, meunan kheueh singoh keuadaan Aneuëk Manusia bak uroe jih gobnyan teuka.\n25Teuma phon-phon gobnyan harôh geurasa deurita nyang lumpah jai dan hana jiteurimong lé ureuëng-ureuëng bak jamén nyoe.\n26Bak uroe Aneuëk Manusia teupeugah singoh, keuadaan jih lagée bak jamén Nabi Nuh yoh jamén ilée.\n27Manusia jimakheun ngon jijieb ié, jimeukawen; meunan kheueh sabe hana putôh-putôh sampoe Nabi Nuh geutamong lam kapai laju ié raya teuka dan habéh jipeubinasa banmandum ureuëng nyan.\n28Meunan cit saban lagée jamén Nabi Lot. Manusia jimakheun ngon jijieb ié, bloe peubloe, jimeulampôh dan jipeugét rumoh.\n29Teuma watée Nabi Lot geuteubiet nibak Sodom, bak uroe nyan apui ngon tanoh beulerang jitreun nibak langét dan habéh jipeubinasa awaknyan banmandum.\n30Meunan kheueh keuadaan jih singoh watée Aneuëk Manusia geupeugah.\n31Bak uroe nyan ureuëng nyang mantong na ateueh bubông rumoh jih bék kheueh jitreun keu jijak cok barang-barang jih nyang na lam rumoh. Meunan cit keu ureuëng nyang mantong na di blang bék kheueh jiwoe u rumoh.\n32Ingat kheueh peue nyang ka keunong ateueh peurumoh Nabi Lot!\n33Ureuëng nyang jiuseuha jipeuseulamat udeb jih, teuma gadôh udeb. Teuma keu ureuëng nyang gadôh udeb jih teuma teupeuseulamat udeb jih.\n34Peucaya kheueh: Bak malam nyan, dua droe ureuëng teungoh jiéh ateueh peuratah, sidroe teuma geuba dan sidroe teuk geutinggai disinan.\n35Dua droe inong teungoh jigileng gandom, sidroe teuba geuba dan sidroe teuk teuma geutinggai disinan.\n36[Dua droe ureuëng teungoh jimubuet diblang, sidroe teuma geuba dan sidroe teuk teuma geutinggai disinan.]"\n37Murit-murit Isa laju jitanyong ubak Gobnyan, "Dipat nyang lagée nyan teuma teujadi, Tuhan?" Geujaweueb lé Isa, "Dipat na bangke, nibak teumpat nyan na cicém nyang pajoh bangke."


Dipeusalah Islam, Politisi Australia Keunong Takat Boh Manok Bak Ule Botak\nMinggu, 17/03/2019 - 00:13 WIB\nin Basa Aceh, SPECIAL\nACEHTREND.COM, Canberra- Sidroe politisi Neugara Australia, Fraser Anning, Sabtu (16/3/2019) keunong takat bak ule ngon boh manok. Hai nyan kareuna dijak peusalah ureung Iseulam di Selandia Baru, nyang ditimbak uleh sidroe kaplat nyang beunci keu Iseulam\nTeungoh mangat dipeugah haba peubrok Iseulam di keu wartawan, ule botak si Anning nyan, ditakat ngon boh manok Australi uleh sidroe aneuk muda nyang dong di bineh politisi nyan.\nAneuk muda nyan memang meupah that ceubeuh. Mungken dijih han me dideungo tutoe “arakate” botak nyan. Sira direukam keudroe, sigra ditakat ule hana ok nyan ngon boh manok. Si Anning teukeujot meuleumpah na. Rupajih, si Fraser nyan bingkeng cit, aneuk muda nyan disoh meupadum go, sigohlom dipubla uleh pulisi.\nAneuk mit nyan sigra dibeureukah oleh pulisi. Si Anning lheuh keujadian nyan didrop cit uleh pulisi Australia kareuna dijak poh aneuk muda nyan.\n03/12/2021 - 16:14 WIB\n03/12/2021 - 15:21 WIB\n03/12/2021 - 12:22 WIB\nKheun ureung Aceh nyang nonton keujadian nyan bak Facebook, dijih meubaro boh manok keunong bak ule, kabeungeh salam le. Kiban cit ureueng nyang ditimbak mate uleh kaplat jeh.\nSigohlom jih si Anning nyan dipeugah keujadian nyan nakeuh kareuna salah ureung Iseulam, jai that nyang ka pinah u Selandia Baru. Pu nyang dipeugah ijih nyan, dikheun uleh PM Australia Scoot Morrison seubago tutoe ureung jahe hana pikiran. Tutoe nyang hana peureule peugah.\nFoto ata meucok bak internet.\nWarga Sesaki Pasar Malam Ketimbang MTQ, Wabup Abdya : Astaghfirullahalazim\nPemuda Millenial Aceh Dukung Jokowi-Ma’ruf\nKamis, 02/12/2021 - 15:40 WIB\nPemuda Millenial Aceh Dukung Jokowi-Ma'ruf


Matius 28 (ACEH)\n1Óh ka lheueh seuleusoe uroe Sabat, bak uroe aleuhat watée jih mantong beungoh lumpah na, Mariam Magdalena ngon Mariam nyang laén geujak ngieng laju ubak kubu Isa nyan.\n2Ngon hana jisangka-sangka teuka geumpa bumoe nyang lumpah teuga. Sidroe malaikat Tuhan geutron nibak syeuruga laju geugule batée raya nyang teutôb bak babah pintoe kubu nyan, óh lheueh nyan laju geuduek ateueh batée nyan.\n3Muka malaikat nyan lagée kilat, dan peukayan gobnyan putéh lagoena.\n4Sidadu nyang keumiet kubu nyan lumpah teumakot dan yo hana teukira, dan ka jeuet lagée ureuëng maté.\n5Malaikat nyan geupeugah ubak ureuëng-ureuëng inong nyang na disinan, "Bék teumakot! Ulôn kuteupeu gata tamita Isa nyang ka teusaleb nyan.\n6Gobnyan hana disinoe. Gobnyan ka geubeudôh lagée nyang ka lheueh geupeugah yoh masa ilée. Jak tangieng teumpat Gobnyan teuéh nyan.\n7Jinoe gata jak kheueh laju bagaih-bagaih, jak peugah laju ubak mandum murit-murit Gobnyan, ‘Gobnyan ka geubeudôh, dan saát nyoe Gobnyan geujak leubeh awai nibak gata u Galilea. Disideh gata teuma gata kalon Gobnyan!’ Ingat kheueh peue nyang ka lheueh ulôn peugah ubak gata."\n8Bagaih that-that ureuëng-ureuëng inong nyan geutinggai kubu Isa nyan. Deungon peurasaan teumakot meujampu galak, awaknyan geuplueng-plueng keu geujak peugah hai nyan ubak murit-murit Isa.\n9Hana jisangka-sangka Isa geujak meurumpok ngon ureuëng inong nyan sira geupeugah lagée nyoe "Assalam muálaikum!" Laju awaknyan geupeurab ubak Gobnyan, geuwa gaki Geuh dan geuseumah Gobnyan.\n10"Bék teumakot," kheun Isa ubak awaknyan, "Jak peugah laju ubak mandum syedara-syedara Lôn mangat awaknyan jijak u Galilea; disideh awaknyan teuma jikalon Ulôn."\n11Teungoh ureuëng inong-inong nyan jijak mita syedara-syedara Isa, na padub droe sidadu nyang keumiet kubu nyan jijak woe u banda, dan jipeugah laju ubak mandum peumimpén Imeum-imeum banmandum nyang ka teujadi.\n12Peumimpén Imeum-imeum nyan laju jimeurok pakat ngon peumimpén-peumimpén Yahudi, dan jijok laju péng nyang lupah jai ubak sidadu nyang kawai kubu nyan,\n13sira jipeugah meunoe, "Gata harôh gata kheun bahwa murit-murit Isa jiteuka óh malam uroe, dan laju jicue manyét nyan watée gata teungoh teungét.\n14Dan meunyoe gubunur geudeungoe hai nyan, kamoe nyang bujuk gobnyan mangat gata hana halangan sapeue."\n15Teuma lé sidadu peungawai nyan laju jicok péng nyan, dan jipeubuet laju lagée nyang ka ji amanat ubak jihnyan. Ngon sabab nyan calitra nyan mantong meutabu di teungoh-teungoh ureuëng Yahudi sampoe án uroe nyoe.\n16Ban siblaih droe murit Isa nyan laju geujak u bukét di Galilea lagée nyang ka geupeurintah lé Isa ubak awaknyan.\n17Bak watée awaknyan geukalon Isa na disinan, awaknyan laju jisujut jiseumah Gobnyan. Teuma na cit lamkawan awaknyan nyang ragu-ragu.\n18Isa laju geupeurab bak awaknyan sira geupeugah, "Banmandum kuasa nyang na di syeuruga dan di bumoe ka geuseurah ubak Ulôn.\n19Sabab nyan jak kheueh ubak mandum bansa nyang na ateueh donya, peujeuet kheueh awaknyan keumurit-murit Ulôn. Pumanö kheueh awaknyan deungon gata teuôh nan Bapak, Aneuëk, dan Roh Allah.\n20Purunoe kheueh awaknyan jitaát banmandum nyang ka Lôn peurintah ubak gata. Dan ingat kheueh Ulôn teuma na sabe meusajan gata sampoe akhé jamén."\nDownload Audio MP3 (Matius 28):


"Keu malaikat jeumaáh di Sardis, tuléh kheueh lagée nyoe: Nyoe kheueh peusan nibak Gobnyan nyang na tujoh boh roh nibak Allah dan ban tujoh boh bintang nyan. Ulôn kuteupeue peue nyang gata peubuet. Jipeugah gata udeb, padahai gata maté!\n2 Sabab nyan, beudôh kheueh, dan peukong kheueh peue nyang mantong na nibak gata sigohlom atra nyan maté banmandum. Sabab Lôn teumé bahwa peue nyang gata peubuet, gohlom sapeue pih nyang sampoereuna dikeue Po teu Allah.\n3 Ngon lagée nyan, ingat kheueh lom peue nyang ka lheueh teupurunoe keu gata yoh awai ilée dan peue nyang ka gata deungoe. Amai kheueh nyan dan meutobat kheueh nibak banmandum desya-desya gata. Meunyoe gata hana tabeudôh, Ulôn teuma teuka bak gata lagée pancuri; dan gata hana tateupeu pajan watée jih Ulôn teuka.\n4 Teuma lamkawan gata di Sardis mantong na ureuëng nyang keumiet mangat peukayan jih teutab gleh. Awaknyan teuma jijak meusajan-sajan ngon Lôn sira teungui peukayan putéh, sabab awaknyan patot that keuhai nyan.\n5 Keu awaknyan nyang meunang teuma teubri peukayan jubah putéh. Nan awaknyan teutab hana Lôn sampoh lam Kitab Ureuëng Udeb. Dan dikeue Bapak Lôn dan malaikat-malaikat, awaknyan laju Lôn peugah bahwa nyan na kheueh milék Lôn.\n6 Barang sigasoe hase jideungoe, bah kheueh jisimak peue nyang geupeugah lé Roh Allah ubak jeumaáh-jeumaáh!"\n7 "Keu malaikat jeumaáh di Filadelfia, tuléh kheueh lagée nyoe: Nyoe kheueh peusan nibak Gobnyan nyang suci dan seujati. Gobnyan kheueh nyang mat gunci nyang na bak Nabi Daud; meunyoe Gobnyan nyang peuhah, hana meusidroe pih nyang hase jitôb atra nyan, dan meunyoe Gobnyan nyang tôb, hana meusidroe pih nyang hase jipeuhah.\n8 Ulôn kuteupeue peue nyang gata peubuet. Ulôn kuteupeue bahwa gata hana padub na teuga; gata ka taturot nyang Ulôn purunoe dan seutia bak Ulôn. Keugata ka Ulôn peuhah saboh pintoe, nyang hana hase jitôb lé soe mantong.\n9 Ingat kheueh nyoe: Ureuëng-ureuëng nyang jeuet keu umat Iblih nyan, tukang meusulet nyang jiaku droe jih Yahudi padahai kon, teuma Lôn peujeuet jihnyan akhé jih jijak sujut dikeue gata. Dan awaknyan teuma jiteupeue bahwa Ulôn kugaséh gata.\n10 Sabab gata ka taturot peurintah Lôn mangat beuteukon, Ulôn pih Lôn lindong gata nibak masa susah nyang jiteuka bansigom donya. Hai nyan teujadi keu teu-ujoe banmandum ureuëng nyang na ateueh rhueng bumoe.\n11 Ulôn reujang kuteuka! Jaga kheueh beugét-gét peue nyang na nibak gata, mangat bék na meusidroe pi nyang jireupah hadiah keumeunangan gata.\n12 Ureuëng nyang meunang, teuma Lôn peujeuet sibagoe taméh lam Baét Suci Allah Lôn, dan jihnyan tinggai nibak teumpat nyan siumu masa. Nan Allah Lôn, dan nan banda Allah Lôn -- na kheueh Yerusalem barô nyang jitreun lam syeuruga, nibak Allah Lôn -- teuma Lôn tuléh nibak droe ureuëng nyan. Meunan cit nan Ulôn nyang barô teuma Lôn tuléh nibak droe jih.\n13 Barang sigasoe hase jideungoe, bah kheueh jisimak peue nyang geupeugah lé Roh Allah ubak jeumaáh-jeumaáh!"\n14 "Keu malaikat jeumaáh nyang na di Laodikia, tuléh kheueh lagée nyoe: Nyoe kheueh peusan nibak Sang Amin, Saksi nyang seutia dan beutôi, sumber nibak peue-peue mantong nyang geucebta lé Po teu Allah. 15 Ulôn kuteupeue peue nyang gata peubuet; Ulôn kuteupeue gata hana leupie dan hana teuma seu-uem. Nyang sibeuna jih gata sapeue lam dua nyan!\n16 Teuma gata seu-uem seu-uem gukée; seu-uem hana, leupie pih hana. Nyang kheueh sabab jih gata Lôn peumuntah uluwa lam babah Lôn.\n17 Gata tapeugah, 'Kamoe kaya dan peue-peue mantong na; nibak kamoe hana kureueng sapeue.' Teuma gata hana tateupeu padub na meularat dan padub na seudeh jih keuadaan gata! Gata gasien, teulon dan buta.\n18 Sabab nyan Ulôn naseuhat gata mangat tabloe nibak Ulôn méuh, na kheueh méuh nyang aseuli, mangat gata jeuet keukaya. Meunan cit jakbloe cit teuma peukayan putéh nyang na bak Lôn mangat gata na peukayan dan teutôb keuadaan gata nyang teulon dan that-that malée nyan. Meunan cit bloe cit teuma ubat keuteu siliek bak mata gata mangat gata jeuet takeumalon.\n19 Ureuëng-ureuëng nyang Ulôn gaséh, awaknyan kheueh nyang Ulôn seugah dan Lôn seunuét. Lé sabab nyan bah kheueh gata meuseumangat, dan meutobat kheueh nibak desya-desya gata.\n20 Ngieng kheueh! Ulôn dong bak babah pintoe dan Lôn keutok. Meunyoe na ureuëng nyang jideungoe su Lôn, dan jipeuhah pintoe, Ulôn teuma kutamong jak meurumpok ngon jihnyan; Ulôn teuma ku makheun meusajan-sajan ngon jih nyan dan jih nyan jimakheun teuma meusajan-sajan ngon Ulôn.\n21 Awaknyan nyang meunang, teuma kubri idhin jiduek nibak takhta Lôn meusajan ngon Lôn, saban lagée Lôn keudroe pih ka meunang dan jinoenyoe teuduek ngon Bapak Lôn nibak takhta Gobnyan.\n22 Barang sigasoe jeuet jimeudeungoe, bah kheueh jisimak peue nyang jipeugah lé Roh Allah ubak jeumaáh-jeumaáh!"


Stereotype of pidiepeople in aceh besar Essay Academic Service zkcourseworkpjwf.firdaus.info\nBomb threats, intimidation suspected in aceh elections three violations were found in aceh besar while east aceh recorded two cases banda aceh, langsa, lhokseumawe, north aceh, pidie jaya . A vet treats a wounded baby elephant at the elephant training center in saree, aceh besar, aceh the calf was left behind by its herd after being caught in a trap in the geumpang forest in pidie . People in the districts of pidie jaya, pidie, aceh besar, sabang, bireun, and lhokseumawe felt the strong tremors of the earthquake the quake was also felt on an island at the westernmost point of indonesia.\nWisata aceh pidie & aceh besar 16 likes 41 were here local business. Impacts of the tsunami on fisheries, aquaculture and coastal livelihoods in indonesia1 (as of 21st march 2005) affected areas over 110,000 people lost their lives in indonesia, and an estimated 700,000 people have been. Another quake occurred on wednesday night in aceh besar regency with an initial magnitude of five, later revised to four thirteen shelters for displaced people have been established in pidie .\nAceh darussalam is a union of two kingdoms, each commanded by sultan muzaffar syah (pidie) and raja inayat syah (aceh besar), two brothers war broke out between the two, and won by muzaffar shah he united the two kingdoms under the name aceh darussalam. How to win friends and influence people angela's ashes: a memoir kota banda aceh aceh besar kota lhokseumawe pidie jaya pidie aceh jaya bener meriah aceh timur . Rehabilitation and development districts aceh jaya, aceh barat and nagan raya in project, aceh province, indonesia the west aceh besar, birpidie, pidie jaya, euen, lhokseumawe and aceh utara along the north the activities of the coordination and planning fisheries co-management is a partnership. Tsunami mortality in aceh province, indonesia a total of 1642 people, aceh besar pidie bireuen aceh jaya lhoksumawe.\nPidie regency is a regency of aceh special region, in indonesia it is bordered by the malacca strait and pidie jaya regency (which was formerly a part of pidie regency) in the north, aceh besar regency in the west, bireuen regency in the northeast, and aceh jaya regency in the south. Tsunami-related injury in aceh province, indonesia aceh and aceh besar, with a population of 215,379 displaced persons was in the east coast districts of . Study on drug donations in the province of aceh in indonesia aceh besar, pidie, bireueun, lhokseumawe, aceh jaya, aceh barat and simeuleu people donors of .\nTempoco, jakarta - ninety-four (94) people have died as a result of a 64-magnitude earthquake that hit pidie jaya in the sumatran province of aceh on wednesday morning data on damage to structures and the number of victims may still rise, given the massive destruction, the spokesman of the . Pidie regency (also known as: pidie, pědir king of) is a regency of aceh special region, in indonesia it is located in the north of the island of sumatra , in western indonesia, bordered by the malacca strait and pidie jaya regency (which was formerly a part of pidie regency) in the north, aceh besar regency in the west, bireuen regency in . History name blang pidie blangpidie name because this area there are many fields of pidie people, which is the initial community of the south coast of aceh .\nAn assessment of the impacts of the 26th december 2004 earthquake and tsunami on aquaculture in the the livelihoods of people dependant on aceh besar, pidie . All the main roads from banda aceh - aceh besar - pidie - pidie jaya are passable, though there are minor damages in pidie and pidie jaya road repairs are being conducted rapidly with traffic . The shelters are located in districts including aceh barat, barat daya, aceh besar, banda aceh, aceh utara, pidie, simeulue, biruen and aceh jaya it has been assumed the shelters have been.\nPidie jaya district chief aiyub abbas reportedly said that hundreds of people in the district fewer than 8,000 javanese resided in aceh besar, pidie, .\nLingkok kuwieng, inilah surga tersembunyi yang sangat indah di padang tiji, pidie, aceh - duration: 5:43 awi nyak 9,032 views.\nAspiration and hope of people to fight their importance the other side, ulama also becomes the model and banda aceh, aceh besar, pidie, pidie jaya, bireuen .\nListing of language information for aceh aceh province: aceh barat, aceh barat daya, aceh besar, aceh jaya, aceh selatan, aceh singkil, aceh tamiang, aceh timur, aceh utara, bireuen, kota langsa, kota lhokseumawe, nagan raya, pidie, and pidie jaya regencies, on weh and neighboring islands north sumatra province: tapanuli tengah regency, south coast enclave. The aceh party’s defeat the aceh party needs revolutionary internal change to regain the trust of the people, such as in pidie, aceh barat daya and aceh besar . Cultural adaptation of acehnese and etnic chinesee in banda stereotype and etnocentrism between the two ethnic banda aceh, aceh besar district, pidie, north .


Putin: Meunyoe Amerika Ji Timbak Rudal u Rusia, Rudal Rusia Pih Troh u Amerika - NASAJA BERITA\nHome › Donya › eropa › nasaja › perang nuklir › Rusia\nPutin: Meunyoe Amerika Ji Timbak Rudal u Rusia, Rudal Rusia Pih Troh u Amerika\nNasaja Berita – Rusia, Kalinyoe ka geubalah geurtak le Presiden Rusia, Vladimir Putin terhadap Amerika Serikat. Icaih that pak Putin kalinyoe neukiraju, gara-gara Amerika ka ji langgar aturan dan kesepakatan awai masalah rudal, INF nan jih, aleh pu kepanjangan jih pih hana Apa teupu. Nyang inti jih nyan kesepakatan atawa perjanjian Amerika ngon Rusia bhah larangan teumimbak rudal jarak pendek. Kesepakatan nyan ji tandatangan di Rusia bak thon 1987 awai.\nSeugolom jih Amerika ka ji peulheuh droe dari kesepakatan nyan. Alasan awak neugara si Donald Trump nyan, ji peugah gara-gara Rusia ka ji langgar kesepakatan nyan. Tapi Rusia kalheuh ji klarifikasi, nyang bahwa Rusia hana ji langgar meusipadee pih bhah kesepakatan nyan. Nasaja di Amerika bak ji mita karu. Asai na seulah laju ji meulop. Teuman Rusia pih han ji tem peulheuh angen kalinyoe.\n"Amerika sit ka ji langgar aturan nyan, hana karu-karu ka ji peuduk pangkalan di Rumania lengkap deungon pelontar rudal. Ka trep ka, dan hana diakui nyan ata awak Amerika." Meunan kheun Pak Putin dikeu dewan dan elit pemerintah Rusia.\n"Meunyoe Amerika jikerahkan rudal melalui neugar-neugara nyang na di benua Eropa untuk jak peukaru Rusia. Bek ji pike cuma ta balah u neugara nyan wap ji timbak tanyoe. Meunyoe peurle keudeh u Amerika ta peu keu meu dua neuk. Seubab sit awak nyan tukang provokasi dan cok keuputusan untuk ji tmbak tanyoe melalui neugara nyang na di Eropa." Kha that Pak Putin.\nNyan Amerika jeut peuget pu nyang galak, pike lagee h'eut droe ju. Teuman meunyoe ji tu'oh keumira, beu ek ji keumira sit. Bek jak coba-coba ngon Rusia, na can meuramah somprong eunteuk. Lheuh ji ramah ka teulah dudo, saweub ka meudarah jaroe. Meunan haba Pak Putin nyang mudah ta mephom lam bahsa Aceh. Berita ata Apa baca bak detik beuklam seugolom teungeut. Awak detik ata di cok bak AFP ngon Reuters di Eropa sideh, ka ji balek bahsa. Saban lagee buet Apa bak nasajaberita sit.\nNasaja di awak Amerika ngon Rusia. Na geu brie leubeh bacut le Poe ka reman hana meupu dum. Nyang pah nah ta cut'iet bak kulet pruet mandua jih. Pak Putin ta cut'iet, Si Tromp bek ta cut'iet, ta usuk mantong, dang-dang ta trom meu beujungkat aki u langet. Lagee nan jih. Nasaja kiraju.\n1 Response to "Putin: Meunyoe Amerika Ji Timbak Rudal u Rusia, Rudal Rusia Pih Troh u Amerika"\nUnknown February 22, 2019 at 10:14 PM\nNyoe baroe media aceh aseula g bari, aseuli barang


Balkan - Wikipèdia bahsa Acèh, ènsiklopèdia bibeuëh\nBalkan nakeuh nan historis ngon geografis nyang geunguy keu Iërupa blah rot teunggara. Luwah da'irah nyoë nakeuh 550.000 km² ngon ureuëng neuduëk disinan na lam keunira 53 juta droë.\nDa'irah nyoë geupeunan dari narit Gunong-gunong Balkan nyang meulingkeuë balh rot teungoh wilayah Bulgaria u Serbia blah rot timu.\n1 Definisi ngon ceuë\n2 Iërupa Blah rot Teunggara\nDefinisi ngon ceuëPeusaneut\nMeujan watèe Balkan geupeuwoë kheun keu semenanjung Balkan wilayah nyang meulingka ngon La'ôt Adriatik, Ionia, Aegea, Marmara dan La'ôt Hitam dari barat daya, tunong ngon teunggara.\nNibak teumpat nyang hana meucurak semenanjung, bak neuduek nyang kon tanöh geunténg nyang geuhubông u tanoh darat utama banuwa Iërupa, definisi nyoë kayém geunguy keu peununyok da'irah nyang leubèh luwah lom.\nNyang that geuturi nibak tarèh umum Balkan nakeuh saboh da'irah nyang that gasa nibak tabi'at manosia, meusaban ngon bumoë da'irah nyan nyang meugunong-gunong. Da'irah nyoë lam tarèh dônya na bak binèh keurajeuën-keurajeuën rayeuek, tarèh manosia lam riwayat nanggroë-nanggroë balkan rab sabé lam geunabuëk prang, harô-hara, sengketa ngon agresi antara keurajeuën-keurajeuën, phôn bak masa Keurajeuën Romawi sampoë Prang Yugoslavia nyang keuneulheuëh ban-ban nyoë.\nPunca utama gabuëk ngon karu nanggroë da'irah nyan nakeuh bak peukara peupisah droë, na cit gabuëk nyang teuka nibak peukara nyang meubida-bida antara meumacam-macam ideologi siyasat nyang jeuet keu punca karu. Istilah Balkanisasi (atawa geupeubalkan) bak istilah umum kayém meuma'na nyang meuhubông ngon tabi'at gasa, meu seuliséh agama, bansa etnis. Ngon Balkan nyan nyang meujan cit meuma'na da'irah klek-klok.\nIërupa Blah rot TeunggaraPeusaneut\nBagoë ngon curak lam narit konotasi istilah "Balkan" nyan keuh, lé ureuëng leubèh meurasa neukheun wilayah semenanjung Balkan ngon istilah Iërupa Teunggara. Bacut-bacut isyilah nyan meukeumang jeuet keu inisiatif barô. UE bak thôn 1999 geukheun wilayah nyan ngon Pakta Stabilitas keu Iëropa Teunggara, sampoë saboh koran online Balkan Times geupeuturi droë ngon nan Southeast European Times bak thôn 2003.\nNeunguy istilah nyoë meuma'na Semenanjung Balkan bah that nibak peukara teknis ka lagèe hana geupakoëë wilayah bumoë neugara Rumania ngon Ukraina blah rot barat nyang jitamong cit lam beunagi wilayah banuwa Iërupa blah teunggara.\nCeuë barôh semenanjung Balkan bak adat umum geumeukeusud jeuet keu saboh garéh nyang jeuet nibak kruëng Donau, Sava ngon Kupa ngon na jeumba la'én nyang meuhubông Kupa ngon Lhôk Kvarner.\nSemenanjung Balkan (meunurôt definisi garéh Danube-Sava-Kupa)\nNa cit definisi la'én lam bhaih ceuë barôh Balkan:\ngaréh Krka (kruëng di Slovenia) - Vipava – ceuë barôh Lhôk Trieste\ngaréh Dniester - Timişoara - Zagreb - Triglav (gunong-gunong).\ngaréh Sava - Ljubljansko polje – kruëng Idrijca – Kruëng Soča.\nNyang leubèh that umum lom definisi Balkan geunguy lawet nyoë nakeuh wilayah nyang na bak ceuë rot barôh Danube-Sava-Kupa geunantoë neunguy nibak tabi'at fisiografik, sampoë jeuet mangat bak geu akô lam peuta. Bak adat riwayat historis bhaih nyan jeuet keu beutôi cit, sawuëb da'irah (saban ngon Rumania ngon geupeugadoh Monténègrô, Dalmatia, ngon Pulo-pulo Ionia) nakeuh nyang leubèh luwah lom wilayah nyan jitamong lam teritorial Iërupa dari phôn masa Khilafah Turki Utsmani akhé abad keu-15 - abad keu-19. Kupa jeuet keu ceuë bumoë antara Slovenia ngon Kroasia blah rot teunggara, Sava geuplah 2 Kroasia ngon Serbia lé Donau, nyang nakeuh kruëng keu 2 rayeuk di Iërupa (lheuëh Kruëng Volga), jeuet keu ceuë bumoë antara Bulgaria, Serbia ngon Rumania. Di barôh ra'uëh nyan meubeunteuëng bak tanoh data Pannonia ngon Rumania Gunong-gunong Karpathia.\nBah that Rumania (la'én nibak Dobrudja) nakeuh kon beunagi bumoë Balkan, nibak adat konvensional jitamong keunan neugara geunantoë Khilafah Turki Utsmani jameun. Lam reusam Rumania na lé jitamong keunan sifeuet reusam adat Balkan ngon bahsa Rumania jitamong lam saboh ka'idah bahsa-bahsa Balkan.\nLa'én lom ngon Slovenia nyang meubeunteuëng u barôh Balkan ngon kayém geukheun beunagi wilayah Iërupa Teungoh. Meunan cit riwayat tarèh ngon reusam, nyang kayém geukheun ngon Iërupa Teungoh.\nGeurumpök nibak "https://ace.wikipedia.org/w/index.php?title=Balkan&oldid=136552"\nTerakhir diubah pada 29 Buleuen Duwa Blaih 2021, pukul 00.39\nÔn nyoe seuneulheueh geupeusaneut bak 29 Buleuen Duwa Blaih 2021, poh 00.39.


Karu Lam Partai, Adly Tjalok: Abu Darwis Jeunieb Bek Peugadoh Droe - NASAJA BERITA\nHome › Aceh › bireuen › Darwis Jeunieb › Kisruh Internal Partai › Partai Aceh › peulitek\nKaru Lam Partai, Adly Tjalok: Abu Darwis Jeunieb Bek Peugadoh Droe\nNasaja Berita - Bireuen, Anggota DPRA dari Partai Aceh nyang jinoe mantong lam jabatan, seukaligoih ek caleg lom lam thon nyo, bah pih hana loloih le, geulake bak Abu Darwieh Jeunieb seulaku ketua DPW PA Wilayah Bireuen, untuk peubereh ju masalah lam Partai antar caleg.\nSaat meunoe keuh meunurot Adly Tjalok peran dari ketua beuleumah. Adly geulake bak Abu Darwieh untuk ta meuduek peubereh masalah internal lagee aturan lam partai. Bek 'oh watee lagee nyo ka geupeugadoh droe.\n"Watee meunoe Darwis Jeunieb bek tiek andok, peugadoh droe." Kheun Bang Adly bak awak Dialeksis uroe Aleuhad tanggai 12/5 baroe.\nJih 'ohh watee meunoe keuh sidroe pemimpin partai geudong dikeu untuk peubereh masalah, kon geu plueng dan geujak meusom.\n"Lagee nyo Darwis Jeunieb ka plueng dari masalah, awak nyo jak u rumoh hana geutem meureumpok." Meunan geupeugah le Bang Adly Tcalok.\nAdly Tjalok awai awak GAM sit, awak mat beudee masa konflik.\nJinoe Tgk Munawar ka geujak meungadu eh hoe u Banda Aceh bak DPP Partai Aceh. Teuman meunyoe meunan keujadian jih, meunurot Adly, nyan kon meuhie that lagee hana pimpinan atawa ketua DPW PA di Bireuen.\n"Tanyoe nyo saboh partai, adak meudeh kon jeut ta duek saban-saban ta peugah hai, ta peuglah ubee na masalah sabee droe. Nyoe pimpinan pih gadoh hana meuhoe. Teuman meunyo tan ketua, kiban cara ta peuseuleusoe masalah. Han mungken." Meunan geutakat le Bang Adly Tjalok. Bak sang, brat icaih geuh Bang Adly keu sikap Abu Darwieh meunyoe meunan cara. Reuloh partai meunyo han seuleusoe peukara model nyoe.\nNasaja kiraju. Peukateun peulitek macam na kiraju. Nyan poto bak pesbuk droe geuh Adly Tjalok Apa cok, adak hana geupeuidin, pih ka Apa lhat keunoe. Tapi Apa yakin geupeuidin, Get akai geuh beliau nyan.\n0 Response to "Karu Lam Partai, Adly Tjalok: Abu Darwis Jeunieb Bek Peugadoh Droe"


Yahya - Audio Books: the Book of John - Chapter 15\nGeupeugah lom lé Isa, "Ulôn na kheueh bak anggô nyang seujati, dan Bapak Ulôn na kheueh nyang peugleh lampôh.\n2 Tieb-tieb cabeueng nibak Ulôn nyang hana muboh, laju teukoh, dan tieb-tieb cabeueng nyang muboh geupeukureueng ôn jih dan geupeu gleh mangat leubeh jai jimuboh.\n3 Gata ka gleh sabab ajaran nyang Ulôn bri keugata.\n4 Teutab meusaboh ngon Ulôn dan Ulôn pi teutab meusaboh ngon gata. Cabeueng keudroe hana hase jimuboh, keucuali meunyoe cabeueng nyan teutab na meukeumat ateueh bak jih. Meunan cit gata hase jimuboh, meunyoe teutab meusaboh ngon Ulôn.\n5 Ulôn kheueh bak anggô, dan gata cabeueng-cabeueng jih. Ureuëng nyang teutab meusaboh ngon Ulôn dan Ulôn ngon jihnyan, teuma jimuboh le; sabab meunyoe hana Ulôn, gata hana hase tapeubuet sapeue.\n6 Ureuëng nyang hana teutab meusaboh ngon Ulôn, teuma teutiek lagée cabeueng, laju tho. Cabeueng-cabeueng nyang lagée nyan teupeusapat dan teutiek lam apui, óh lheuehnyan laju teutot.\n7 Meunyoe gata teutab meusaboh ngon Ulôn dan ajaran Ulôn tinggai lam até gata, lakée kheueh bak Bapak peue mantong nyang gata keuneuk lakée; nyang gata lakée nyan teuma geubri.\n8 Meunyoe gata tapeubuet nyang le, Bapak Ulôn teupeumulia; dan deungon lagée nyan gata biet-biet jeuet keu murit Ulôn.\n9 Lagée Bapak geugaséh keu Ulôn, meunan kheueh Ulôn gaséh keu gata. Bah kheueh gata teutab udeb lagée ureuëng nyang Ulôn gaséh.\n10 Meunyoe gata peujak peue-peue nyang Ulôn peurintah nyoe, gata teutab seutia bak geunaséh Ulôn, saban lagée Ulôn teutab seutia bak geunaséh Bapak sabab Ulôn peubuet peue-peue nyang geupeurintah lé Gobnyan.\n11 Banmandum nyoe Ulôn bri tée bak gata, mangat galak Ulôn na lam até gata, dan galak gata jeuet keusampoereuna.\n12 Nyoe kheueh peurintah Ulôn: Gaséh kheueh sidroe ngon nyang laén, saban lagée Ulôn kugaséh gata.\n13 Ureuëng nyang paleng jigaséh keu rakan-rakan jih na kheueh ureuëng nyang jibri udeb jih keu awaknyan.\n14 Gata na kheueh sabat-sabat Ulôn, meunyoe gata tapeubuet peue nyang Ulôn peurintah bak gata.\n15 Gata hana le Ulôn hôi namiet, sabab namiet hana jiteupeu peue nyang teungoh jipeubuet lé amphon jih. Gata Ulôn hôi sabat, sabab mandum nyang Ulôn deungoe nibak Bapak, ka Ulôn bri bak gata.\n16 Kon gata nyang piléh Ulôn. Ulôn kheueh nyang piléh gata, dan nyang yuejak gata mangat jimuboh le -- boh nyang hana hase binasa. Teuma Bapak geubri keu gata peue mantong nyang gatalakée bak Gobnyan ateueh nan Ulôn.\n17 Nyoe kheueh peurintah Ulôn keu gata: Gaséh kheueh sidroe ngon nyang laén."\n18 "Meunyoe donya jibanci gata, ingat kheueh bahwa ulôn ka leubeh ilée jibanci lé donya.\n19 Seukira jih gata atra donya, gata teuma jigaséh lé donya sibagoe atra jih. Teuma Ulôn ka lôn piléh gata lam donya nyoe, ngon lagée nyan gata bukon lé atra donya. Nyang kheueh sabab jih donya jibanci gata.\n20 Ingat kheueh peue nyang ka lheueh Ulôn peugah bak gata, 'Namiet hana leubeh rayeuk nibak amphon jih.' Meunyoe awaknyan ka ji-iénanya Ulôn, awaknyan pih teuma ji iénanya gata. Meunyoe awaknyan jiseutôt nyang lagée Ulôn purunoe, awaknyan pih teuma jiseutôt nyang gata purunoe.\n21 Banmandum nyan awaknyan peubuet ateueh gata, sabab gata murit Ulôn, sabab awaknyan hana jituri Gobnyan nyang utus Ulôn.\n22 Meunyoe Ulôn hana Lôn teuka dan hana Lôn peugah banmandum nyan bak awaknyan, awaknyan hana meudesya. Teuma bak saátnyoe awaknyan hana alasan le keu desya droe jih.\n23 Ureuëng nyang banci Ulôn, jibanci Bapak Ulôn.\n24 Seukira jih lamkawan awaknyan hana Ulôn peubuet hai-hai nyang gohlom na jipeubuet lé ureuëng laén, awaknyan hana meudesya. Teuma bak saát nyoe awaknyan ka jikalon peue nyang Ulôn peubuet, dan awaknyan jibanci Ulôn meunan cit Bapak Ulôn.\n25 Teuma biet ka seuharôh jih lagée nyan, mangat jeuet peu nyang teutuléh lam Kitab Huköm awaknyan, na kheueh: 'Awaknyan jibanci Ulôn ngon hana alasan.'\n26 Ulôn teuma lôn utus bak gata peunulông nyang asai jih nibak Bapak. Gobnyan kheueh Roh nyang geupeugah Roh nyang beuna keuhai Po teu Allah. Meunyoe Rohnyan teuka, Gobnyan geumeusaksi keuhai Ulôn.\n27 Dan gata pi harôh gata bri keusaksian keuhai Ulôn, sabab gata kana meusajan Ulôn phon yoh awai.


Puisi: September 2008\nby Mohammad Hafiz\nKini resah membungkus jiwaku\nTerasa ingin ku teteskan gerimis ,\nSendu yang tak bermusim\nTerasa kerdil diriku dimalam sepi ini\nRasanya malam yang memanjat hari ,\nSepi juga terasa agung dimalam ini\nTanpa dipinta tetesan jernih luruh berguguran dipipi\nSemakin lebat mengalirlah engkau meneteslah engkau\nAku tak kuasa memendam perasaan ini lagi\nInikahrindu , Inikah saying , Inikah cinta\nKenapa wajahmu selalu menerpa diruang mataku\nSunguhkah aku mulai menyangimu dirimu\nTerlalu payah kutelan duka ini sendirian\nMungkin benar , Orang yang disapa musim cinta\nBisa menjadi perindu yang agung penenun yang unggul\nAn Indonesian poem:\nRindu yang tak tertuai\nby Lili Haslina\nMata berbicara dalam bisu\nRindu pun pecah\nAngin kering kembali memintal kasih\nAku tak sendiri disini\nAku tak sepi disini\nAgungnya takdirmu Tuhan\nKu ingin berucap ,\nNamun kini suaraku tersekat\nAda kasih yang tak terucap\nAda rindu yang tak terungkap\nThe Universal Declaration of Human Rights, alternative Acehnese version\nPEU NYATA UMUM HAK-HAK AZASI MANUSIA ban sigom dônja\nBahwasadjih, Nanggroë-nanggroë Angèëta Persjarikatan Bangsa-bangsa (PBB) ka geumeudjandji keudroëgeuh, geukeuridja sama deungon PBB, untuk peumadju rasa hôreumat njang universal keu Hak-Hak azasi manusia dan azasi Keumeurdéhkaan .\nPEUNJATA UMUM HAK-HAK AZASI MANUSIA sibagoë saboh ukôran bersama nibak hasé kesepakatan njang ka geupeugot lé ummat manusia, geutudjukan keu bandum bangsa dan nanggroë, supaja bandum ureuëng dan tiëp badan dalam masjarakat, sabé geu-ingat keu Peunjata njoë; geu-ôseuha untuk geupeureunoë dan geupeu-phôm sikap peu-jum dan hôreumat keu Hak-Hak azasi dan keumeurdéhkaan njoë, seutjara meutingkat-tingkat didalam nanggroë dan internasional mangat djeuët teudjamin pengakuan dan peng-iktirafan njan teupeumadju dan tapeumeusjeuhu.\nTiëp ureuëng na hak dan meurdèhka ateuëh bandum hak-hak njang meuseubut didalam Peunjata njoë deungon hana keutjuali biëk djih, agam dan inong, basa, ugama, politék atawa peundapat njang mubida, bangsa atawa asai usui bangsa, hak milék, pat asai lahé atawa status njang laén.\nDisampéng nibak njan, ureuëng handjeuët geupeubida ateuëh neuduëk politék, hukôm, atawa neuduëk internasional nibak nanggroë atawa pat asai gobnjan geuteuka; Meunantjit bôh geuteuka nibak nanggroë njang meurdéhka atawa wilajah Wali, atawa wilajah kon peumeurintah keudroë, atawa dimijub bataih keudaulatan gob.\nBandum ureuëng saban hak dikeuë hukôm, dan saban hak untuk meurumpok perlindôngan hukôm deungon hana keutjuali dan handjeuët na diskriminasi.Bandum saban hak keu perlindôngan njoë ateuëh tiëp-tiëp diskriminasi njang meulawan deungon Peunjata njoë, dan ateuëh bermatjam fitnah njang mendjurus keu diskriminasi.\n1. Tiëp-tiëp ureuëng njang djitudôh, djitjhok meusalah, na hak geuh untuk meuteumeung status ”hana meusalah” sampoë teubôkeuti keusalahan njang ditjhok njan meunurôt undang-undang dalam sidang peungadélan teuhah dan ureuëng njang teutudôh njan ka geubri djaminan njang peureulèë keu peumbèla gobnjan.\n2. Hana meusidroë ureuëng djeuët tapeusalah meulangga hukôm meusabab deungon buët geuh atawa sabab lalè geuh njang hana meulangga hukôm atawa undang-undang nasional atawa internasional., bak watèë buët njan teudjadi. Handjeuët tjit sidoë ureuëng geuhukôm deungon hukôman njang leubèh geuhon nibak njang patôt bak watèë buët salah njan teudjadi.\nHana meusidroë ureuëng pih djeuët ta peukaru urôsan pribadi gobnjan, keuluarga gobnjan, rumoh tangga gobnjan, atawa lam hubungan surat menjurat gobnjan, meunantjit handjeuët tapeurusak marwah dan keumuliaan gobnjan. Tiëp-tiëp ureuëng na hak untuk meurumpok perlindungan ateuëh buët-buët peukaru atawa peurusak diateuëh.\n1 Tiëp-tiëp ureuëng na hak meurdéhka bak geumeugrak, dan meurdéhka bak geuduëk pat njang meuheut lam bataih-bataih lam saboh nanggroë.\n2. Tiëp ureuëng na hak geubungka, geutinggai nanggroë sibeurangkapat, beuthatpih nanggroë droëgeuh keudroë, dan na hak untuk geu-woë, geugisa bak sot u nanggroë droëgeuh keudroë.\n1. Tiëp-tiëp ureuëng na hak djak mita suaka dinanggroë laén dan na hak untuk geunikmati suaka njang ka geuteumeung dinanggroë njan bak geupeulindông droëgeuh nibak séksaan.\n2. Hak njoë hana saban keu ureuëng njang peubuët djeuheut, hana meusabab deungon politék, atawa buët-buët njang meulawan lagèë njang geumeukeusud lé Persjarikatan Bangsa-Bangsa.\n1. Tiëp-tiëp ureuëng na hak untuk geu-mat saboh hak warganeugara.\n2. Handjeuët meusidroëpih deungon paksa djak peulheuëh warganeugara gob dan handjeuët geutulak hak sidro-droë ureuëng geudjak gantoë warga neugara.\n1. Agam dan inong njang katrôh watèë, na hak untuk meunikah dan berkeluarga, deungon hana geupandang keu bangsa, warganeugara atawa agama. Hak njoë saban watèë meukawén dan meutjré.\n2. Meunikah hanja djeuët peugot deungon hana meupaksa dan ateuëh persetudjuan ban dua blah pihak.\n3. Keluarga nakeuh saboh unit alami sibagoë saboh kelompok, dasar nibak masjarakat dan neugara.\n1. Tiëp-tiëp ureuëng na hak keu harta untuk hak milék keudroëgeuh atawa meukônsi deungon ureuëng laén.\n2. Handjeuët meusidroëpih djeuët ditjok hareuta geuh deungon kri-njang galak gob.\nTiëp ureuëng na hak meurdèhka bak geupeuteubiët peundapat dan geubri pikéran; rôh didalam hak njoë bibeuëh bak ta mat saboh-saboh keuputôsan, bèk na soë ganggu dan peukaru dan hana soë djak tuntut; meurdéhka bak teurimong dan sipreuëk maklumat dan asoë pikéran rhot media beurangkapeuë deungon hana bataih.\n1. Tiëp ureuëng na hak meurdéhka bak geumeuhimpôn deungon aman dan meurdéhka keu gobnjan bak geupeutimoh saboh-saboh persatuan.\n2. Hana meusidroëpih djeuët ta paksa untuk djeuët keu angèëta saboh-saboh kesatuan atawa sjarikat.\n1. Tiëp ureuëng na hak untuk tjok tanggông-djaweuëb lam peumeurintahan droë, bôh seutjara langsông keudroëgeuh atawa meulalui wakilah njang geupiléh deungon meurdéhka.\n2. Keumauan rakjat sipatôtdjih djeuët keu basis pokok nibak undang-undang dalam nanggroë. Kemauan njoë musti geu-peutunjok/geupeunjata seutjara meu-atô dan bertahap-tahap dan deungon piléhan-piléhan umum njang adé setjara umum dan saban hak dan sama rata; dan musti geupeugot deungon peumilihan su meurahsia ataupih deungon tjara laén njang saban deungon peumilihan bibeuëh meurahsia.\n3. Tiëp ureuëng na hak untuk meuteumeung keuseumpatan geu-angkèë dalam djabatan pemerintah nanggroë droëgeuh.\nTiëp ureuëng, sibagoë angèëta masjarakat, na hak djaminan keselamatan sosiai dan na hak bak peudjak buët deungon beunantu ôseuha-ôseuha nasional dan keuridja sama internasional njang seusuai deungon organisasi seureuta sumber-sumber keukajaan tiëp-tiëp nanggroë.\nMeunantjit deungon hak-hak ekonomi, sosiai, budaja untuk peutheun marwah dan perkembangan pribadi sidroë-sidroë ureuëng.\n1. Tiëp ureuëng na hak untuk keuridja, peudjak buët, meurdéhka bak geupiléh buët njang geugalak, na hak ateuëh undang-undang perburuhan njang adé dan djroh keu gobnjan; dan na hak peulindông nibak pengangguran(hana buët).\n2. Tiëp ureuëng, deungon hana diskriminasi, na hak meuteumeung upah njang saban nibak keuridja njang saban.\n3. Tiëp ureuëng njang keuridja na hak untuk meurumpok upah njang adé dan mufaidah keu droëgeuh dan keu keuluarga geuh dalam saboh tahap hudép njang seusuai deungon martabat manusia, njang meungnjo peureulèë geutamah nibak perlindôngan sosiai njang laén.\n4. Tiëp ureuëng na hak peudong dan meugabông lam sjarikat-sjarikat maniaga untuk lindông keupeunténgan droë.\nTiëp ureuëng na ha untuk pijôh hèk dan djak tjok tjuti masa lapang, djitamong u dalam njan masa keuridja njang meuteuntèë meunurôt kemampuan, dan” tjuti berkala”njang geubajeuë.\n1. Tiëp ureuëng na hak ateuëh standard hudép njang seusuai keu keusihatan dan sidjahtra keu droëgeuh dan keu keuluarga geuh, sép keu makanan, pakaian, rumoh dan perawatan keusihatan dan hai-hai sosiai njang geupeureulèë. Na lom hak keu djaminan watèë hana buët, watèë sakét, tjatjad, inong balèë, masa tuha atawa laén-laén hai kureuëng beulandja diluwa kontrol sidroë-droë ureuëng.\n2. Kawôm mak dan aneuk miët na hak meurumpok bantuan khusus.Bandum aneuk miët hana keutjuali bôh njang lahé didalam atawa diluwa nikah, peureulèë meurumpok perlindôngan sosiai njang saban.\n1. Tiëp ureuëng na hak untuk meurumpok peundidékan. Peundidékan peureulè beu-pré(hana pajah bajeuë), paléng ubeut ’èt sikula mijub, ’èt tingkat dasar. Peundidékan mijub beudjeuët peuwadjéb. Peundidikan tehnik dan professional beuteuhah keu umum dan peundidikan manjang beu sama rata dan adé keu bandum ureuëng deungon dasar kepandaian dan pengalaman.\n2. Peundidikan peureulèë geu-arahkan keu perkembangan penoh nibak sifeuët-sifeuët manusia dan peukong hôreumat(respect) keu hak-hak azasi manusia dan dasar-dasar keumeurdéhkaan. Dari sinan timoh saling peungeurtian, toleransi, dan rasa seutia keu ngon diantara bangsa-bangsa dalam dônja, hana ketjuali biëk atawa kelompok agama, demi keupeunténgan ôseuha Sjarikat bangsa-bangsa untuk djaga kestabilan perdamaian dônja.\n3. Ureuëng tuha na hak utama geupiléh peundidikan njang akan geudjôk keu aneuk droëgeuh.\n1. Tiëp ureuëng na hak untôk geu-ikôt seureuta lam hudép budaja masjarakat, geunikmati budaja seni, dan geubagi peungalaman dalam perkembangan ’èleumèë pengetahuan dan manfa’at-manfa’at nibak njan.\n2. Tiëp ureuëng na hak untôk meuteumeung perlindôngan nibak keupeunténgan-keupeunténgan moral dan material njang geuteumeung nibak buët-buët ilmiah, sastra atawa seni-budaja gobnjan sibagoë peuntjipta, peunuléh atawa peungarang.\nTiëp ureuëng na hak ateuëh saboh susônan sosiai dan antara bangsa njang didalam njan hak-hak asazi manusia dan keumeurdéhkaan njang termaktub dalam Peunjata njoë djeuët geu peudjak dalam kenjataan njang seupenohdjih.\n1. Tiëp ureuëng na kewadjiban ateuëh masjarakat meungnjo ureuëng njan bibeuëh bak geupeudjalan keupeunténgan-keupeunténgan dan perkembangan keupribadian gobnjan setjara menjeluruh.\n2. Bak geupeudjak hak-hak dan keumeurdèhkaangeuh, tiëp-tiëp ureuëng handjeuët geuliwat bataih-bataih hukôm njang ka geupeuteuntèë lé undang-undang deungon tudjuan untuk djamin keupatuhan dan penghormatann njang sipatôtdjih ateuëh hak dan keumeurdéhkaan ureuëng laén, demi perbaikan akhlak, keutentraman dan keubadjikan umum, dalam saboh masjarakat dônja jang demokratik.\n3. Hak-hak dan keumeurdèhkaan njoë handjeuët sagai-sagai ta amalkan sitjara meuteuntang deungon tudjuan-tudjuan dan prinsip-prinsip Sjarikat Bangsa-Bangsa.\nHana sapeuë pih lam Peunjata njoë djeuët tatafsir lagèë njang ka meusurat, teudjôk keubandum nanggroë, kumpulan atawa sidroë-droë ureuëng sibarang hak untuk geulibat droëgeuh dalam peuë mantong kegiatan ataupih buët deungon tudjuan djak peugadoh peuë mantong hak-hak dan keumeurdèhkaan njang meutuléh dalam Peunjata njoë.\nInikah rasanya by Mohammad Hafiz Kini resah membu...\nAn Indonesian poem: Rindu yang tak tertuai by Lil...\nThe Universal Declaration of Human Rights, alterna...


Universitas Syiah Kuala - Wikipèdia bahsa Acèh, ènsiklopèdia bibeuëh\nUniversitas Syiah Kuala, atawa kayem geukheun Unsyiah, nakeuh saboh universitas nyang na di Acèh. Universitas nyoe geupeudöng bak 2 uroe Buleuen Nam 1961. Universitas nyoe teuduek di Banda Aceh, di Kota Pelajar dan Mahasiswa (Kopelma) Darussalam. Kampus Unsyiah ji-oh jih na 8 km u timu Banda Aceh; 22 km dari Bandara Sultan Iskandar Muda, atawa 32 km jarak jih dari Pelabuhan Malahayati di Krueng Raya.\n4 Dapeuta Rèktor\nGeudông birô Universitas Syiah Kuala\nUniversitas Syiah Kuala na seubab h'eut ureueng Acèh bak masa jameun. Ureung Acèh geumeuh'eut beuna saboh leumbaga peundidikan lagèe nyang na bak masa jameun.\nBak masa neumat keurajeuen le Sultan Iskandar Muda, Kerajeuen Aceh jeuet keu pusat keu peuluwah èleumèe. Ureueng meurunoe ngön ureueng peurunoe trôk dari nanggroe-nanggroe la'én, miseuejih Kesultanan Turki, Iran, ngon India. Syiah Kuala, nyang nan geuh geupeujeuet keu nan universitas nyoe nakeuh sidroe ulama nyang that meuceuhu. Nan aseuli geuh nakeuh Teungku Abdur Rauf As-Singkili bak abad XVI. Gobnyan geuthèe lé ureung ramè seubagoe ulama nyang leupah brat caröng.\nBak thôn 1957, watèe propinsi Acèh phôn teudöng, ureueng duek bak peumerintahan Acèh, lagèe Ali Hasjmy, Letnan Kolonel H. Syama'un Ghaharu, ngön Mayor T. Hamzah Bendahara ngön dukôngan ureueng la'én, 'ulama, geusipakat untuk geubangun saboh leumbaga peundidikan di da'irah Acèh.\nBak tanggai 21 buleuen peut thôn 1958, Yayasan Dana Kesejahteraan Aceh atawa YDKA geupeudöng deungön tujuan geuneuk peuna bhah peumbangunan lam bhah rohani ngön jasmani nyang tujuanjih keu peumakmue masyarakat Acèh. Keulompok nyoe bak phônjih geupimpin lé Muhammad Husen, lheuh nyan geumat lé gubernur Ali Hasjmy. Program YDKA nyoe nakeuh:\nPeudöng gampông ureueng meurunoe lagèe mahasiswa di da'irah nang nanggroe, ngön di tiep-tiep kabupatèn lam wilayah propinsi Acèh (nanjih Nanggroe Aceh Darussalam bak watèe nyan).\nPeudöng saboh universitas di propinsi Acèh (nanjih Nanggroe Aceh Darussalam bak watèe nyan).\nSebab na boh pikéran nyan, bak tanggai 29 buleuen nam thôn 1968, Penguasa Perang Daerah Istimewa Aceh geupeudöng saboh organisasi nyang buetjih nakeuh untuk geupeugöt ngön geuseumiké keu geubangun saboh da'irah keu ureueng meurunoe atawa mahasiswa.\nSeumangat peumerintah Acèh untuk geupeudöng saboh leumbaga peundidikan di Acèh trok teuka sithôn lheuh nyan. Bak tanggai 17 buleuen lapan thôn 1958, Mentri Agama bak masa nyan, K.H. Mohd. Ilyas geupeuresmi Kopelma (Kota Pelajar Mahasiswa) di Darussalam. Siminggu lheuh nyan, Mentri PDK Prof. Dr. Priyono geupeuresmi peumbangunan geudông di Darussalam nyang jinoe jeut keu Universitas Syiah Kuala. Bak tanggai 2 buleuen sikureung thôn 1959, presidèn Soekarno geupeuresmi Kopelma. Seubab nyan, bak tanggai nyan geupeuteutap seubagoe Uroe Peundidikan Da'irah Acèh.\nOrganisasi lam Unsyiah ka lheueh geuatô lam Peunutoh Meuntroe Peurunoe ngon Budaya No. 0200/O/1995. Seulaén nyan, statuta Unsyiah ka lheueh sit geuatô lagèe Peunutoh Meuntroe Peurunoe ngon Budaya No. 0426/O/1992. Mandum nyan geupeujeuet keu atôran dasar keu mandum bhaih dalam Unsyiah nyoe.\nUnsyiah geupimpin lé sidroe rèktor nyang meutanggông jaweub keu Meuntri Peundidikan Nasional.\nBak Universitas Syiah Kuala na 10 boh fakultas nyang na program sarjana atawa diploma. Fakultas-fakultas nyan nakeuh:\nFakultas Keudoktoran Hewan\nFakultas Keuguruan ngön Èleumèë Peundidikan\nFakultas Èleumèë Sosial ngön Politik\nFakultas Kelautan ngön Perikanan\nNa 7 boh fakultas nyang na program pasca sarjana. Fakultas-fakultas nyan nakeuh:\nUniversitas Syiah Kuala phôn that geupimpin lé Kolonel M. Yasin, atawa nyang geuhöi nan ngön seubôt Pj. Presiden; Drs. Marzuki Nyak Man nyang geuturi deungön Ketua Presidium; ngön Drs. A. Madjid Ibrahim seubagoe rèktor.\nNyoe nakeuh dapeuta nan rèktor bak Universitas Syiah Kuala: Berikut adalah daftar rektor Unsyiah:\nProf. Dr. Ibrahim Hasan, MBA\nProf. Dr. Abdullah Ali, M.Sc\nDr. M. Ali Basyah Amin, MA\nProf. Dr. Abdi A. Wahab, M.Sc\nProf. Dr. Darni M. Daud, MA, Ph.D\n^ Taréh Universitas Syiah Kuala\n(Indônèsia) Universitas Syiah Kuala\n(Indônèsia) Fakultas Keguruan dan Ilmu Pendidikan Universitas Syiah Kuala\n(Indônèsia) Fakultas Ekonomi Universitas Syiah Kuala\n(Indônèsia) Fakultas Matematika dan Ilmu Pengetahuan Alam (MIPA) Universitas Syiah Kuala\n(Indônèsia) Fakultas Kedokteran Universitas Syiah Kuala\n(Indônèsia) Fakultas Kedokteran Hewan Universitas Syiah Kuala\n(Indônèsia) Fakultas Teknik Universitas Syiah Kuala\n(Indônèsia) Fakultas Kelautan & Perikanan Universitas Syiah Kuala\n(Indônèsia) Program Pasca Sarjana Universitas Syiah Kuala\n(Indônèsia) Fakultas Pertanian Universitas Syiah Kuala\nWikimedia Commons na mèdia nyang na hubôngan ngön: Universitas Syiah Kuala\nGeurumpök nibak "https://ace.wikipedia.org/w/index.php?title=Universitas_Syiah_Kuala&oldid=92337"\nTerakhir diubah pada 15 Buleuen Siplôh 2016, pukul 23.13\nÔn nyoe seuneulheueh geupeusaneut bak 15 Buleuen Siplôh 2016, poh 23.13.


Kisah Para Rasul 28 (ACEH)\n1Óh ka lheueh kamoe teungoh ngon seulamat, barô kheueh kamoe teupeu bahwa pulo nyan nan jih Malta.\n2Ureuëng pulo nyan keubiet that-that ramah keu kamoe. Awaknyan jisambot kamoe banmandum ngon cara gét dan laju jipeukab apui keukamoe sabab ujeuen ka jitreun bacut-bacut dan udara pih leupie lagoena.\n3Paulus laju geupeusapat kayée, laju geukeubah kayée nyang ka geupeusapat nyan ateueh apui hu. Teungoh Paulus geupeubuet nyan, laju jiteubiet saboh uleue, sabab keunong wab apui nyang seu-eum nyan, dan uleue nyan laju jikab bak jaroe gobnyan.\n4Watée jikalon lé peunduduek pulo nyan uleue mantong meugantueng bak jaroe Paulus, awaknyan laju jimarit sabe keudroe-droe, "Ureuëng nyoe pasti tukang poh maté gob, sabab bah kheueh jih ka seulamat lam laôt raya, Dewi Keuadelan hana geupeubiyeu ureuëng nyoe udeb."\n5Teuma lé Paulus laju geutapih uleue nyan lam apui dan gobnyan hana teurasa sakét meubacut pih.\n6Awaknyan jipike sikeujab teuk jaroe Paulus jiteuka kumong dan mungken watée nyan cit gobnyan maté. Teuma óh ka jipreh-preh na padub na treb dan hana sapeue-sapeue nyang teujadi ateueh Paulus, pikeran awaknyan laju meu-ubah dan awaknyan jipike bahwa Paulus nyan na kheueh dewa.\n7Hana padub na jiôh nibak teumpat nyan na tanoh atra Publius, peujabat nyang paleng rayeuk lam pulo nyan. Ngon até nyang jroh ureuëng nyan jisambot kamoe nyang treb jih na lhée uroe.\n8Bak watée nyan ureuëng syiek ureuëng nyan teungoh sakét, jiteuka deumam ngon ciret-ciret. Paulus geujak kalon ureuëng sakét nyan sira geumeudoá geupeuduek jaroe geuh ateueh ureuëng nyan, akhé jih ureuëng sakét nyan puléh.\n9Sabab keujadian nyan banmandum ureuëng nyang sakét nyang na lam pulo nyan jijak ubak Paulus, dan awaknyan geupeu puléh.\n10Awaknyan laju jibri keukamoe hadiah nyang jai lagoena, dan watée kamoe keuneuk meulayeue, awaknyan laju jiba lam kapai banmandum nyang kamoe peureulée keubeukai watée kamoe jak lom.\n11Óh ka lheueh na lhée buleuen treb jih disinan, kamoe tinggai pulo nyan sira kamoe ék kapai nyang teuka nibak Aleksandria nyang watée musém sijuek jimeusaôh lam pulo nyan. Kapai nyan jiboh lambang "Dewa Meukeumbeue Kastor dan Poluks".\n12Kamoe laju meusaôh bak banda Sirakusa dan tinggai lam banda nyan lhée uroe treb jih.\n13Nibak teumpat nyan kamoe meulayeue lom seutôt binéh panté akhé jih trok kamoe u banda Regium. Singoh nyan angén jiteuka nibak arah seulatan, ngon lagée nyan lam dua uroe kamoe laju trok u banda Putioli.\n14Disinan kamoe laju meurumpok ngon napadub droe ureuëng nyang ka meuiman ubak Isa, dan ateueh undangan awaknyan kamoe tinggai ngon awaknyan nyang treb jih na sigoe aleuhat. Óh lheueh nyan laju kamoe jak u Roma.\n15Syedara-syedara di Roma nyang ka peucaya ubak Isa jideungoe keuhai kamoe, akhé jih awaknyan jijak sampoe trok ubak Pasai Apius dan Teumpat piôh Lhée guna jijak sambot kamoe. Watée Paulus meurumpok ngon awaknyan, gobnyan laju geulakée teurimong gaséh ubak Po teu Allah dan até gobnyan jeuet keutabah.\n16Watée ka trok u Roma, Paulus jeuet geutinggai sidroe sira jikawai lé sidroe sidadu.\n17Óh ka lheueh na lhée uroe, Paulus laju geutawök tukoh-tukoh ureuëng Yahudi nyang na inan. Dan óh ka lheueh awaknyan meusapat, gobnyan laju geupeugah bak awaknyan, "Syedara-syedara! Ulôn nyoe sapeue pih hana salah ateueh bansa geutanyoe, meunan cit ngon adat keubiasaan nyang ka tateurimong nibak indatu geutanyoe hana lôn iengkeue. Teuma bah kheueh meunan ulôn nyoe jidrob di Yerusalem laju jijok ubak ureuëng-ureuëng Roma.\n18Óh ka lheueh peukara ulôn nyoe jipareksa, awaknyan keuneuk peubeubaih ulôn, sabab ulôn nyoe hana lôn peubuet meubacut pih nyang salah nyang jeuet ulôn nyoe teupeurhot bak huköman maté.\n19Teuma sabab ureuëng-ureuëng Yahudi jilawan ulôn, ulôn teupaksa lôn tuntot peukara lôn nyoe jipeusidang nibak peungadelan Kaisar Roma. Ulôn peubuet lagée nyan kon ulôn nyoe na barang sapeue-sapeue lôn jak gadu ateueh bansa ulôn keudroe.\n20Dan nyang kheueh sabab jih ulôn lakée meurumpok ngon gatanyoe banmandum guna lôn marit-marit ngon gata; sabab ulôn jiboh beuleunggu, lé sabab Peuseulamat nyang jiharab-harab lé bansa Israel."\n21Laju awaknyan jipeugah bak gobnyan, "Kamoe gohlom kamoe teurimong meusaboh surat pih nibak Yudea keuhai Droeneueh. Dan hana meusidroe syedara pih nyang teuka nibak sideh jijakba haba keunoe keuhai droeneueh atawa jipeugah nyang brok-brok keuhai Droeneueh.\n22Teuma kamoe meuheuét cit keuneuk deungoe keuhai peue nyang Droeneueh peucaya nyan, sabab kamoe mandum ka kamoe deungoe keuhai ureuëng nyang hina ajaran nyang Droeneueh anut nyan."\n23Teuma awaknyan dan Paulus laju jimeurok pakat uroe peu awaknyan ngon Paulus meurumpok lom teuma, nibak uroe nyan jai that-that ureuëng nyang teuka bak teumpat Paulus tinggai. Phon beungoh trok án seupôt Paulus geupeu trang dan geupeugah haba keuhai pakriban Allah geumat peurintah sibagoe Raja. Ngon geukuteb ayat-ayat nyang lam Kitab Nabi Musa dan Kitab Nabi-nabi, Paulus geu-useuha geuba awaknyan beuji meuiman ubak Isa.\n24Na nyang patéh peue nyang geupeugah lé Paulus nyan, teuma na cit nyang hana patéh.\n25Ngon peundirian nyang hana saban meulawan sidroe ngon nyang laén awaknyan laju jitinggai teumpat nyan, óh ka lheueh Paulus geupeugah nyang lagée nyoe ubak awaknyan, "Keubiet beutôi that peue nyang geupeugah lé Roh Allah meulalu Nabi Yesaya ubak indatu gata!\n26Allah meufeureuman, ‘Jak kheueh peugah ubak bansa nyoe: Gata hana putôh tadeungoe, teuma hana tamuphom; gata teuma sabe takalon teuma hana tateupeue peue nyang teuma teujadi.\n27Sabab pikeran bansa nyoe ka jeuet keu tumpôi, geulinyueng awaknyan ka jeuet keutulo, dan mata awaknyan ka geupeupet. Nyoe hase jeuet mangat mata awaknyan bék deuh jimeungieng, punyueng awaknyan bék jimeudeungoe, pikeran awaknyan bék jimuphom, dan bék jigisa ubak Ulôn, laju Ulôn kupeupuléh awaknyan.’"\n28Akhé jih geupeugah lom lé Paulus, "Syedara banmandum harôh tateupeue bahwa haba keuhai seulamat nyang teuka nibak Po teu Allah jinoenyoe ka jipeusampoe ubak bansa-bansa laén nyang kon ureuëng Yahudi. Awaknyan jiseutôt haba nyan!"\n29[Óh ka lheueh Paulus geupeugah lagée nyan, ureuëng-ureuëng Yahudi nyan laju jitinggai teumpat nyan sira jimeudakwa sabe keudroe-droe.]\n30Dua thon treb jih Paulus tinggai di Roma, bak rumoh nyang geusiwa keudroe. Gobnyan galak that geuteurimong mandum ureuëng nyang saweue gobnyan.\n31Dan ngon beuhe jih gobnyan geupeugah ubak awaknyan pakriban Allah geumat peurintah sibagoe Raja dan keuhai Tuhan Isa. Paulus geupeubuet nyan ngon beubaih dan hana nyang tam.


Senin, 18/02/2019 - 07:32 WIB\nACEHTREND.COM, Sigli- Sidroe gure sikula (cik gu) di Tijue, Pidie, nyang nan inisial jih M (55) keunong drop uleh TA (38), kareuna ditamong lam kama ML (29). Agam tuha nyang ditume beureukah lam seupot, lheuh ditume plung rot pinto likot.\nMula phon keujadian nyan nakeuh Jumat malam (15/2/2019) nibak poh 21.30 WIB, TA diwoe u rumoh. Meuban teuka u rumoh, TA nyang si uroe-uroe but jih seubagoe buruh bangunan, dikalon sidroe ureung agam tuha geuteubit dari kama inong si TA.\nAgam tuha nyan, nyang katrep jeut keu guru (PNS), meupah teuga diplung rot pinto likot. Meuban dikalon na makhluk hana diundang diteubit dari kama awak inong jih, TA, hana dipreh singoh. Sigra dipicrok agam tuha nyan lam seupot.\nPu neukira teuma, umu katuha, pulom ban diteubit lam kama inong gob–hana tatupu puna dipeulaku dua jih– teunte si M nyan hana teuga le diplung. hana jioh dari TKP, jih ditume drop uleh TA, wate teuka bak jurong ubit.\nMeuban ditume drop, TA sigra dibahu agam tuha hana the keu untong nyan keudeh bak jambo jaga. Di sinan, agam tuha nyan dijok bak ureung gampong. TA sigra dijak u rumoh M dijak peugah bak inong si M. Inong si M diba cit u jambo jaga. Lheuh nyan si TA dijak bi haba bak ureung tuha gampong teumpat si M tinggai seulama nyoe.\nUle Polisi Pidie AKBP Andy Nugraha, meulalui Ule Polisi Keucamatan Pidie Ipda Junaidi, Aleuhad (17/2/2019) geupeugah si M seureuta si ML ka geudrop dan jino ka geupeu aman nibak kanto polisi.\n“Awak nyan dua meulanggeh Pasal 25 Ayat 1 Jo Pasal 33 Aat (1) Qanun Aceh lumboi 6 thon 2014 teuntang hukom jinayah,” kheun Junaidi.\nHaba nyoe nakeuh kamoe teurjeumah dari haba Serambi Indonesia.\nTag: #Headlineguru di pidie selingkuh